“Ҳар кимсаки ақли кўнглидин зойулдур…” – Bong.uz\n“Ҳар кимсаки ақли кўнглидин зойулдур…”\nОдамийликнинг, илму маърифатнинг қадрига етиш учун Навоийнинг қолдирган улкан меросини ўрганиш зарур. Эътибор берсангиз, буюк аллома шоиримиз яратган асарнинг — шеъру ғазал ва ҳикматли ибораларнинг ҳар бир бандида инсонийлик шеваси, адаб ва хулқ қоидалари теран маъно касб этганини кўрамиз.\nНавоий ҳамиша ўз қарашларида фарзанд тарбиясига, болани кичик ёшидан бошлаб хушхулқ, яхши фазилат эгаси бўлиб камол топиши муҳимлигини уқтирган. Энг зарур вазифа болани ёшлигидан тарбиялаш, уни илму адабга ошно қилишда деб билган.\nУлча эрур тифлға шоиста иш,\nБилки кичикликда эрур парвариш.\nУшбу сатрларда Навоий ҳаётдаги энг биринчи вазифа бола тарбияси эканлигини қатъий баён этган. Ота-она учун фарзанд бебаҳо неъмат эканини барчамиз яхши биламиз. Аммо фарзанднинг оиладаги ўрни унинг хулқи билан, илму ҳунарга мойиллиги билан белгиланади. Бу дунёда яхши ном қолдириш учун яхши амалларга эргашиш, ҳар қандай вазиятда ҳам эзгулик сари кадам ташлаш одамийликнинг ягона белгисидир. Бу ҳақда Навоий шундай ёзади:\nБу гулшан ичра йўқдур бақо гулига сабот,\nАжаб саодат эрур қолса яхшилик била от.\nНавоийнинг “Фарҳод ва Ширин” достонини ўқиб, муболағасиз айтиш мумкинки, асарда инсон боласининг кичиклигидан бошлаб илм ўрганишга интилишини, ҳунар эгаси бўлиш учун ўқиш, изланиш, билимларни мукаммал эгаллаш муҳимлигини Фарҳод тимсолида жуда таъсирли ифодалаган. Зотан, Фарҳод болалигидан ўқишга, илм эгаллашга иштиёқ билан ёндашади. У ҳоқон фарзанди, тахт вориси бўлишига қарамай, илмни, ҳунар эгаси бўлишни афзал билади, ҳар бир ишга қунт билан киришади. Фарҳоднинг Қорандан тош йўнишни, Монийдан сурат чизишни, Бонийдан бино қуришни ўрганганини Навоий ибрат қилиб кўрсата олган.\nДеди: “Ҳар ишки қилмиш одамизод,\nТафаккур бирла билмиш одамизод…”, деган мисраларни ўқиганимизда ҳар бир ишнинг бошини тутишдан олдин ақл ва билимнинг зарур эканлиги алоҳида таъкидланади. Инсонларга нафинг тегиши учун ҳар бир даврда тадбиркорлик ва ҳунарпешаликнинг аҳамияти тўлақонли очиб берилади. Фарҳоднинг халқ фаровонлиги учун тоғни қазиб сув чиқариши, боғ-роғлар бунёд этиши, бино ва қасрлар қурилишида иштирок этиши унинг юксак ақл эгаси, меҳнатсевар ва элпарвар эканидан далолат.\n“Ҳунарни асрабон неткумдир охир,\nОлиб туфроққаму кеткумдир охир”, деган сатрларда эса достон қахрамонининг идеал сифатлари, юксак инсонийлик фазилатлари яққол ифодаланган.\nМамлакатимиздаги ҳозирги инқилобий ўзгаришлар, Янги Ўзбекистонга монанд замонавий кўркам биноларнинг, “ақлли шаҳар”ларнинг барпо этилаётганида беихтиёр Фарҳодлар тимсолини кўргандек бўламиз. Замонамиз Фарҳодларининг жасорати қалам аҳлининг қалбини жунбишга келтиради! Ўшанда Навоийга қайтгинг, Навоийни ўқигинг келаверади!\nУлуғ шоирнинг қайси бир асарига мурожаат қилманг, улкан маънавий озуқа топасиз. Одамларни инсоф ва диёнатга, тўғрилик ва ҳалолликка ундовчи гўзал мисралардан баҳраманд бўлишимиз, яхшилик ва эзгуликни, адолат ва садоқатни тараннум этувчи битиклардан катта бир маънавий сабоқлар чиқаришимиз зарурлиги муҳим вазифага айланмоқда. Айниқса Навоий яратган ҳикматли сўз ва ибораларда ҳалол бўлиш, бойлик, мол-дунё ҳирсига берилмаслик хусусида ибратли фикр айтилади.\nГадо улдурки, сочмағаю тергай.\nНе ишқим шаҳ топиб андин Навоий,\nВале юз қатла ор этгай гадоий\nНавоий бойлик орттириш, қимматбаҳо нарсалар ортидан чопадиганларни, ҳамиша ганжу тажаммул илинжида юрадиган кимсаларни қоралайди.\nГанж умидидин кимки чеккан ранж,\nРанж зойиб эмас чу топқай ганж.\nБундан англашиладики, Навоий очкўз ва муттаҳамларни, порахўру юлғичларни жуда ёмон кўрган. Бош вазир лавозимида бўлганида ҳам бундай иллатларга асло йўл қўймаган. Халқни алдаб ортиқча хирож тўплаган кимсаларни қаттиқ жазолаган. Ҳозирда жамиятимизда кечаётган салбий ҳолатларни – коррупциянинг турли шаклларини ўзида намоён этаётган порахўрлик, ўғрилик, бировлар меҳнати эвазига бойиб кетиш каби иллатларини Навоий ошкор этган жиҳатларга менгзаш мумкин. Демакки, бош илдизи маънавиятсизликка, ахлоқсизликка бориб тақалади.\nНима бўлганда ҳам одамларни юксак маънавиятга, комиллик саодатига элтувчи ягона йўлни Навоий ақлу ҳикматда, илмда деб билган. Навоий маънавияти паст кишиларни\n“Ҳар кимсаки ақли кўнглидин зойулдур,\nҚорун эса оқил қошида сойилдур”, дея таърифлаган. Яъни Қорун каби энг бадавлат бўлса ҳам ақллилар олдида гадолардир. Президентимиз таъбири билан айтганда, нафақат ёшлар, балки бутун жамиятимиз аъзоларининг билими, савиясини ошириш учун, аввало, илм-маърифат, маънавият керак. Илм йўқ жойда қолоқлик, жаҳолат ва албатта, тўғри йўлдан адашиш бўлади.\nШарқ донишмандлари “Энг катта бойлик бу — ақл заковат ва илм, энг катта мерос бу — яхши тарбия, энг катта қашшоқлик бу — билимсизликдир!” дея таъкидлаган. Шу сабабли ҳаммамиз учун замонавий билимларни ўзлаштириш, чинакам маърифат ва юксак маданият эгаси бўлиш узлуксиз ҳаётий эҳтиёжга айланиши керак.\nАйтилган бу сўзлар Навоий бобомиз илгари сурган ғояларга жуда мос тушган. Бугун ҳам сира аҳамиятини йўқотмай, замонамизга ҳамоҳанг жаранглаб турибди.\nНавоий адабни, яъники, одоб-ахлоқни жуда қадрлаган. У киши яшаган даврда ақидага кўра ахлоқ ҳар кимнинг пешонасига азалдан ёзилган илоҳий ҳолат деб қаралар эди. Албатта, бу хато фикр бўлган. Навоий ахлоққа одам фаолияти маҳсули деб баҳо берди ва уни тузатишга фақатгина инсоннинг ўзи қодир, деган фикрни илгари сурди.\nБордур инсон зотида онча шараф,\nКим ёмон ахлоқни этса бартараф.\nНавоий илмни эгаллаб, ақлга асосланиш инсон тарбиясидаги асосий бош мезон деб қараган. Бу билан ул зот ақл кучи билангина киши инсонни зийнатловчи фазилатларни эгаллайди деб хулоса қилган.\nДарҳақиқат, нафақат Навоий даврида, балки бугун ҳам бу ғоя ўз кучида турибди. Иккинчи Ренессанс даврида улуғ боболаримиз илгари сурган маънавий-маърифий қарашлар ҳозирга келиб янгиланаётган Ўзбекистонда Учинчи Ренессансга пойдевор бўлса, ажаб эмас. Бу пойдевор фақат ва фақат илму-маърифат орқалигина бунёд этилади.\nҲозирда мамлакатимизда ёшларнинг ўқиб билим олишлари учун барча шарт-шароитлар муҳайё. Хорижнинг нуфузли олий ўқув юртларида таҳсил олаётган ёшларимиз сафи тобора ортмоқда. Уларнинг халқаро фан олимпиадаларида қўлга киритаётган ютуқлари ҳам мақтовга лойиқ. Интеллектуал салоҳиятга эга бўлган, изланувчан ёшлар жамиятимизнинг куч-қудратига айланажак. Навоий орзу қилган кунларга етиб келдик. Келажак бугунги шижоатдан юксалмоқда.\nАлишер Навоий бир умр адолат, ҳақиқат ва тўғрилик курашчиси бўлиб яшади. Юрт фаровонлиги, мамлакат ободлиги адолатли ҳукмронга боғлиқ деб ҳисоблар ва бир вақтнинг ўзида подшоҳларни одил бўлишга чорлар эди.\nШоҳ ки иши адл ила бунёд этар,\nНавоий ўзининг севимли қахрамонлари — Фарҳод, Қайс, Ширин, Лайли, Дилором, Искандар орқали ана ўша ёвузлик, макр ва зулмга қарши кескин курашга чоғланди ва маънан зафар қучди. Ҳозир ҳам улуғ Навоийнинг бебаҳо асарлари инсонни маънавий камолотга етказишда, ёшларни қадриятларимизга ҳурмат руҳида тарбиялашда муҳим дастуриламал бўлиб келяпти.\nНавоий ижоди, унинг адабий мероси улкан уммонга ўхшайди. Қат-қатлари дурга тўла. Унга шўнғиган сари турфа гавҳарларни, маънолар хазинасини топасиз. Толеимизга битилган ана шундай бебаҳо чашмадан баҳраманд бўлмоқ керак.\nЮртдошимиз ташаббуси билан юртимизда маънавий-маърифий ишлар самарадорлигини тубдан яхшилаш борасида катта вазифалар олдимизга қўйилаётган экан, биз ижодкорлар ижодий-маънавий тарғибот ишларини Навоий олами билан боғлаб олиб борсак, айни муддао бўлур эди.\nШундай экан, азизлар, маънавий оламимизни бойитишда Навоийни ўқишимиз, Навоий асарларини ҳамиша ўрганиб боришни одатга айлантиришимиз зарур. Унинг ғояларини, ўлмас асарларини ёшлар онгига сингдириб бориш ҳар бир зиёли инсоннинг маънавий бурчи бўлиб қолсин.\nPrevious “Ё Ватан ё шарафли ўлим!”\nNext Ўзбекнинг ўр боласи ёхуд қўйдан китобни афзал билган фермер


Энг фойдали тижорат (103) “Қўл бериб кўришишнинг савоби. Очиқюзликнинг ва бошқа кўплаб яхши амалларнинг савоби. Ширин сўзлашнинг савоби” [ Абдулҳафиз домла ] - Аудиолар - Ўзбек тили - MP3\nУнвон: Энг фойдали тижорат (103) “Қўл бериб кўришишнинг савоби. Очиқюзликнинг ва бошқа кўплаб яхши амалларнинг савоби. Ширин сўзлашнинг савоби”\nҚисқача танитув: Энг фойдали тижорат деб номланган дарснинг ушбу бўлимида қўл бериб кўришишнинг савоби. Очиқюзликнинг ва бошқа кўплаб яхши амалларнинг савоби. Ширин сўзлашнинг савоби ҳақида сўз боради.


«Ипак Йўли» банки корпоратив мижозлар учун янги имконият яратди\n«Ипак Йўли» банки мижозларга тўловлар билан ишлаш вақтини икки баробар қисқартиришга имкон берадиган «Dibank» хизматига уланди.\nЖараёнларни рақамлаштириш ва автоматлаштириш банк муҳитида фаол суръат касб этмоқда ва рақобатбардош устунлик мижозларга тақдим этилаётган қулайлик даражаси билан белгиланмоқда. «Ипак Йўли» банки «Dibank» хизмати билан интеграция лойиҳасини амалга оширди, бу банк мижозларига тўловлар билан ишлашни икки баробар камайтириш имконини беради.\nЭнди «Dibank» хизмати ёрдамида «1С» ёки «Didox»да яратилган чиқувчи тўлов ҳужжатлари тўғридан-тўғри банкка боради. Ва кирим тўловлар ва ҳисобварақларни ҳисобдан чиқариш эса бухгалтерия тизимида автоматик равишда «жойлаштирилиши» мумкин.\n«Venkon» раҳбари, Асқар Исмоилов:\n– Бухгалтерия ҳисобини юритиш учун, Интернет-банк тизимидаги барча операцияларни рўйхатдан ўтказиш билан бир қаторда, бухгалтерия тизимида уларни «қўлда» такрорлаш керак. Шундай қилиб, сиз жуда кўп вақт сарфлашингизга тўғри келади. Биз бунга йўл қўймасликни ва юзага келиши мумкин бўлган хатоларни бартараф этишни таклиф этамиз.\n2021 йил апрелга қадар «Dibank» хизмати Ўзбекистоннинг етакчи банклари томонидан қўллаб-қувватланади.\nҲозирда «Dibank» хизмати «1С»га уланиш учун бепул. Расмий веб-сайт орқали «Dibank» хизмати ҳақида батафсил маълумот олишингиз ва босқичма-босқич кўрсатмалар билан танишишингиз мумкин.\n«Ипак Йўли» АИТБ ва VISA'нинг «Автомобиль ютиш осон» акцияси доирасида автомобил совға қилинди\n16:30 / 09.12.2020\n«Автомобил ютиб олиш – осон» акцияси давом этмоқда!\n20:00 / 01.12.2020\nSymbiotics «Ипак Йўли» Банкига миллий валютада навбатдаги маблағни тақдим этди\n16:30 / 04.11.2020\n«Ипак Йўли» банки Осиё Тараққиёт Банки томонидан тақдирланди


Ш.Соатова ушбу лавозимга тайинлангунга қадар вазирликнинг Ҳуқуқий тарғибот ва маърифат бошқармаси бош маслаҳатчиси лавозимида ишлаб келган.\nФуқароларнинг ўзини ўзи бошқариш органлари фаолиятини мувофиқлаштириш бўйича Республика Кенгаши раисининг Кексалар ва фахрийлар ишлари бўйича ўринбосари лавозимида ишлаб келган Ботир Парпиев янги лавозимга тайинланди.\nБугун, 19 феврал куни Тошкент туманида Халқ депутатлари туман кенгашининг навбатдан ташқари сессияси бўлиб ўтди.\nўзгаргани ҳақида хабар берилганди. Бўка ва Бекобод туманларидаги тайинловлардан кейин Янгийўл туманига ҳам янги ҳоким тайинланди. Ялгашев ...\nТошкент вилояти Бўка тумани ҳокимлигида халқ депутатлари туман Кенгашининг навбатдаги сессияси бўлиб ўтди.\n«Олий таълим муассасалари ректорларини лавозимларга тайинлаш тўғрисида» Ҳукумат қарори (82-сон, 14.02.2020 й.) қабул қилинди\nйўқ. Номзодлар кўрилгани эҳтимоли катта, албатта. Бироқ масала тайинлов даражасига етмади. Бу орада у Бош прокуратура ҳузуридаги департамент ... яна Бош прокурор ўринбосари — республика Ҳарбий прокурори. Яна бир тайинлов — Абдуҳалим Холмахматовнинг Бош прокурор биринчи ўринбосарлигига ...\nЎзМУ талабаси Олий ва ўрта махсус таълим вазири ўринбосари этиб тайинланди\nҲукумат қарори билан Юсуф Қодирович Абсоатов Олий ва ўрта махсус таълим вазирининг ахборот технологиялари ва ёшлар бўйича ўринбосари этиб тайинланди.\nВазирлар Маҳкамаси Давлат тилини ривожлантириш департаментининг Атамашунослик ва топонимик объектларига ном бериш фаолиятини мувофиқлаштириш бўлими мудири тайинланди.\nРаззоқович «Ўзбекнефтгаз» АЖ Бошқарув раиси этиб тайинланди. тайинловга қадар Абдуллаев Меҳриддин Раззоқович Ўзбекистон Республикаси ...\nва ҳарбий тузилмалар бўйича ўринбосари лавозимига тайинланди. тайинловга қадар Б.Мирзараҳимов Ички ишлар вазирлиги Халқаро аэропортларда ...\n«Ўзавтосаноат» бошқаруви раисига янги ўринбосар тайинланди\nунинг янги лавозимдаги иш ҳақи миқдорини белгилаш топширилган. Ушбу тайинловга қадар Сардор Тожиев «Ўзавтосаноат»нинг стратегик режалаштириш ...\nСанкт-Петербургга янги бош консул тайинланди\nБунгача ушбу лавозимда ТИВнинг Стратегик таҳлил ва режалаштириш бош бошқармасида ишлаган Жаҳонгир Иргашев ишлаб келаётган эди.\n23 декабрь, душанба куни «Дарё» интернет-нашри муассислари ва раҳбарлари иштирокидаги йиғилишда Муҳрим Аъзамхўжаев нашрнинг янги бош муҳаррири сифатида жамоага таништирилган.\nҲукумат қарори билан Собир Сайфиевич Шукуров Ўзбекистон Миллий ахборот агентлиги бош директорининг биринчи ўринбосари этиб тайинланди.\nва Жиззах вилояти Ички ишлар тизимларида раҳбарлик лавозимларига тайинловлар амалга оширилди. Бу ҳақида вазирлик сайти маълумот тарқатди. Полковник ...\nМадиримов Данияр Маматсалиевич Сирдарё вилояти ҳокимининг ўринбосари – инвестиция ва ташқи савдо бошқармаси бошлиғи этиб тайинланди.


Сеҳрли меҳмонхона! Мексиканинг сиз билмаган ажойиботлари!...\n19.07.2020 22:18 0 2160\nБир неча кун илгари Мексиканинг фотосуратчилар объективига миллионлаб марта муҳрланиб келадиган ўзига хос ажойиб масканлари ҳақида маълумот берган эдик. Бугун унинг иккинчи қисмини эътиборингизга ҳавола қиламиз.\nМексиканинг ажойиб таъмга эга, ҳар хил ва шу билан бирга суратбоп таомлари ҳам талайгина. Мехико шаҳридаги ўзига хос тамаддихоналар қаторида Эл Ҳидалгуенсе ресторани маҳаллий аҳоли ва хорижий саёҳларнинг энг севимли масканларидан бири сифатида эътироф этилади.\nКичик лабиринт боғ\nАгар сиз Мексикадаги энг ноёб кичик лабиринт боғни кўришни хоҳласангиз, бу шубҳасиз Аирбнб бўлиши аниқ. Мазкур витражли ёпиқ лабиринт ва хиёбонни ўзида жамлаган ўзига хос боғда адашиб қолишингиз ҳам ҳеч гап эмас. Ана шундай томоша жараёнида боғнинг гўзаллигини суратга олиш учун камерангиз тайёрлигига ишонч ҳосил қилинг.\nМехико шаҳридаги яна бир ажойиб Чапултапес Парк қасри бўлиб, унинг ташқи кўриниши жуда кўп фотосуратларга мос қирраларни таклиф қилса-да, ранг-баранг деворлар ва витраж ойналар чиройидан баҳраманд бўлиш учун бино ичига киришингиз керак.\nКалифорния штати жанубида жойлашган Бажа Калифорния ярим ороли китларни томоша қилиш учун дунёдаги энг яхши жойлардан бири ҳисобланади. У ердаги кичик қайиқлар сизга китлар билан дўстона муносабатда бўлишингизга имкон яратган. Ярим орол атрофида йилнинг фаслларига қараб турли хил китлар ва акулаларни учратишингиз мумкин.\nМаълумотларга кўра, декабрь-февраль ойлари ярим оролда ҳордиқ чиқариш ва ҳатто китлар билан қучоқлашиш учун ажойиб вақт саналади.\nМазкур улкан музей Мехикодаги энг катта ва бутун мамлакат бўйлаб сайёҳлар диққатига сазовор жойлардан биридир. Музей тахминан 20 гектар ҳудудни эгаллаган. Унинг ички ва ташқи экспонатлари ижтимоий тармоқларингиз учун ажойиб фотосуратларни тақдим этиш билан бирга, сизни юқори дид ва маданият эгаси сифатида гавдаланишингизга ҳам ёрдам беради.\nПуерто Велларта шаҳридан 20 мил ғарбда Мариет ороллари жойлашган. Ҳудудда сув ости вулқонларининг отилиши натижасида ўзига хос айлана пляжлар ҳосил бўлган. Бироқ айрим миш-мишларга кўра, айлана пляжларнинг пайдо бўлишига мамлакат ҳукуматининг алоқаси бор. Айтишларича, ҳудуд илгари Мексика ҳукумати томонидан турли қуролларни синаб кўриш учун тажриба майдони вазифасини бажарган.\n18 асрда бунёд этилган Мехико шаҳридаги плиткалар саройи, номидан кўриниб турибдики, плиткалар билан қопланган иншоотдир. Ҳайратланарли ёдгорлик бугунги кунда шиша билан қопланган атриум, фаввора, мазали таомларга бой ресторон ва бошқаларни ўзида жамлаган. Агар сиз чиройли ва мазали таомлар суратига ихлосманд бўлсангиз, сарой ошхонасини тавсия этамиз.\nЧинатовн одатда Мексика ҳақида ўйлаганда биринчи бўлиб эсга олинмайди. Аммо Мехико шаҳрининг марказидаги ушбу икки блокли жойга албатта ташриф буюриш керак. Кўча бўйлаб ёрқин рангли соябон ва чироқлар осилган. У ҳар йили Хитой Янги йил фестивалларини катта дабдаба билан ўтказади.\nБу ўзига хос шаклга эга Мехико шаҳри музейи ва маданий маркази кўпинча ташқи томондан суратга олинади. У ташқи томондан 16 мингта алюминий плиткалар билан қопланган. Унинг ички қисми ҳам чиройли бўлиб, бир-биридан ажойиб экспонатларга бой.\nҚуйи Калифорния штатидаги Кортес денгизида сув устида сузиб юргандай кўринувчи сеҳрли кўринишдаги Висерой Лос Кабос меҳмонхонаси мавжуд. Кўнгилочар курортнинг замонавий архитектураси ҳавасни уйғотувчи Инстаграм суратларига жуда мос келади.\nфото Мексика ажойибот\nХориж 18/11, 18:57\nИспания 500 йил олдин содир этилган жиноят учун Мексикадан узр сўрашдан бош тортди\nКоронавирус 15/11, 17:07\nЯна бир ўлкада коронавирусга чалинганлар сони бир миллиондан ошди


Иёс ибн Муовия Музаний (2)\nBy Камолиддин Иноятуллоҳ on 10/27/2018 ТАРИХ ТАРИХНИНГ БУЮК ШАХСЛАРИ ТОБЕИНЛАР\nИёс ибн Муовия Музанийнинг заковати ҳақидаги хабарлар тарқалганда тарқалди. Одамлар унинг ҳузурига ҳар тарафлардан келиб, ўзларининг илм ва дин ишларидаги мушкулларини арз қилар, баъзилар маърифатни истасалар, айримлар эса ожиз қолдириш, ботил нарсаларда тортишишни хоҳлар эди. Мана, шундай воқеалардан бири:\n“Кунларнинг бирида бир қабила раиси келиб:\n-Эй Абу Воила (Иёс ибн Муовиянинг кунялари) мускир (маст қилувчи ичимлик) ҳақида нима дейсиз? – деб сўради. Иёс ибн Муовия:\n– Ҳаром, – деди.\n– Нега ҳаром бўлади, ахир у оловда қайнатилган сув ва хурмодан таркиб топган бўлса, буларнинг бари ҳалол нарсалар эмасми?.\n– Гапириб бўлдингми, раис, ёки яна гапинг борми?\n– Гапириб бўлдим.\n– Агар бир ҳовуч сув олиб, шуни юзингга сепсам оғритадими?\n– Йўқ, оғритмайди.\n– Агар бир сиқим тупроқ олиб, шуни юзингга сочсам-чи, оғритадими?\n– Агар бир сиқим сомон олиб, шуни юзинга отсам оғритадими?\n– Энди шу тупроқни олиб, унга сомонни аралаштириб, устидан сув солиб гувала қилсам ва буни қуёшда пиширсам, кейин шу билан юзинга урсам, оғритадими?\n– Ҳа, оғритади, ўлдириб қўйиши ҳам мумкин.\n– Маст қилувчи ичимликнинг ҳукми ҳам худди шундай. Унинг ҳам бўлаклари жамланиб ачитилса, ҳаром бўлади…”\nИёс ибн Муовия қозилик вазифасига тайинлангач, заковатининг очилмаган қирралари, тадбирининг кенглиги ва ҳақиқатни топишдаги нодир маҳорати зоҳир бўла бошлади. Мана, бир мисол: “Икки киши жанжаллашиб, унинг ҳузурига келишди. Бири иккинчисига маълум миқдордаги молни омонат қолдиргани, энди шу омонатни қайтариб беришни сўраганида, инкор қилаётганини айтди. Иёс ибн Муовия омонатни тан олмаётган кишидан сўраган эди, у яна омонатни инкор қилиб:\n– Даъвогарнинг ҳужжати бўлса олиб келсин, бўлмаса, қасам ичишдан бошқа менинг устимда ҳаққи йўқдир, – деди. Иёс ибн Муовия қасам билан бировнинг моли ноҳақ еб кетилишидан қўрқди. Даъвогардан:\n– Қайси жойда молингни омонат берган эдинг? – деб сўради.\nДаъвогар: “Фалон ерда”, деб жойини айтди.\nЎша ерда нима бор эди?\nКатта бир дарахт бор эди. Дарахтнинг сояси остида ўтириб овқатландик, сўнг кетишимиздан олдин омонатни бердим.\nИёс ибн Муовия айтди:\n– Ўша дарахтнинг олдига қайтиб бор, шояд дарахт сенга молингни қаерга қўйганингни ва нима қилганингни эслатса, кейин ҳузуримга қайтиб келиб нима ҳол бўлганини менга айтасан.\nДаъвогар кетгач, Иёс ибн Муовия омонатни инкор қилаётган кишига қараб:\n– Даъвогар қайтгунига қадар шу ерда ўтира тур, – деди ва ҳузурида навбат кутиб турган одамларга юзланиб, уларни эшита кетди. Бироқ омонатни инкор қилаётган кишидан ҳам назарини узмай, кўзининг қири билан уни кузатиб турарди. Бир оз вақт ўтгач, уни хотиржам, бепарво ўтирганини кўриб, тўсатдан:\n– Нима деб ўйлайсан, даъвогар сенга омонатни берган жойга етиб борганмикин? – деб сўради. У киши ўзи билмаган ҳолда, ўйламай:\n– Йўқ, ҳали етиб бормаган бўлса керак. У ер анча узоқ, – деб қўйди. Шунда Иёс ибн Муовия:\n– Эй Аллоҳнинг душмани, омонатни инкор қиласан, аммо уни қаерда олганингни биласан. Аллоҳга қасамки сен хоинсан, – деди. У киши ҳайрат ва даҳшатда жим ўтириб қолди, сўнг хиёнат қилганига иқрор бўлди. Иёс ибн Муовия уни даъвогар келгунига қадар ушлаб турди ва омонатни қайтариб беришга амр қилди”.\nЯна шундай воқеалардан бири: “Икки киши эркаклар бошларига ташлаб юрадиган икки рўмол устида тортишиб, Иёс ибн Муовиянинг ҳузурига даъволашиб келишди. Рўмолларнинг бири яшил, қимматбаҳо янги рўмол, иккинчиси эса қизил рангли эски рўмол эди. Даъвогар сўз бошлади:\n– Чўмилиш учун кийимларимни ечиб ҳовузга тушдим. Рўмолимни ҳовузнинг четига кийимларим ёнига қўйган эдим. Бу киши келди ва ўзининг қизил рўмолини менинг рўмолим ёнига қўйиб, у ҳам ҳовузга тушди, кейин мендан аввал ҳовуздан чиқди ва кийимларини кийиб, менинг рўмолимни бошига ташлаб кетиб қолди. Орқасидан югуриб: “Ҳой, биродар, ахир бу менинг рўмолим-ку, қайтариб бер”, десам, “йўқ, бу меники”, деб бермаяпти.\nИёс гумондорга қараб:\n– Сен нима дейсан? – деб сўради.\n– Рўмол меники, мана қўлимда турибди, – деди. Даъвогарга:\n– Рўмол сеники эканига бирон ҳужжатинг борми? – деб сўраган эди, даъвогар:\n– Йўқ, – деб жавоб берди. Шунда Иёс ходимларидан бирига:\n– Менга тароқ олиб келинг! – деб амр қилди. Тароқ олиб келингач, даъволашаётган кишиларнинг сочини таради. Бирининг сочидан қизил толалар, бошқасидан эса яшил толалар чиқди. Сочидан қизил толалар чиққан кишига қизил рўмолни, яшил толалар чиққан кишига яшил рўмолни беришга ҳукм қилди”.\nИёс ибн Муовия Музанийнинг фаросат ва заковати ўткирлигига далолат қилувчи воқеалардан яна бири: “Кўфа шаҳрида одамларга ўзини тақволи, омонатдор қилиб кўрсатадиган бир киши бор эди. Бу киши ҳақида мақтовлар ҳам, унга ишонувчилар ҳам кўпайиб кетди. Одамлар сафар қилмоқчи бўлсалар, молларини унга омонат қолдирадиган, ажаллари яқинлашганини сезганлар эса, болаларига уни васий қиладиган бўлиб қолишди. Кунларнинг бирида бир киши келиб, унга ўзининг бир қанча молини омонат қолдирди. Вақт ўтиб, қайтиб келиб молини сўраганида, у тан олмади. Бу ҳолдан ҳайрон қолган киши нима қиларини билмай, охири қози Иёснинг ҳузурига бориб, арзини баён қилди. Иёс унга:\n– Мени ҳузуримга шикоят қилишингни унга айтганмидинг? – деб сўради. Шикоятчи:\nИёс ибн Муовия:\n– Ҳозир кетавер, аммо эртага яна келгин! – деб тайинлади, сўнг ҳалиги омонатдор деб танилган кишини чақиртирди. Келгач:\n– Менинг ҳузуримда қаровчиси йўқ етим болаларнинг кўпгина моллари йиғилиб қолди. Шуни сенга топширишни ва етим болаларга сени васий қилишни ихтиёр этдим. Шунга вақтинг бемалол ва жойинг ишончлими? – деб сўради. У:\n– Ҳа, бемалол муҳтарам қози, – деб жавоб берди. Иёс ибн Муовия:\n– Ундай бўлса, молни сақлашга жой ҳозирла, индинга молни кўтариб кетишга ҳаммоллар билан кел, – деди. Эртасига топшириққа кўра шикоятчи келди. Иёс ибн Муовия:\n– Ҳозир сен унинг олдига бор, яна бир бор молингни қайтариб беришини талаб қил, агар яна инкор қилса, “Қозига шикоят қиламан” деб айт! – деди. Шикоятчи бориб ундан молини қайтаришни талаб қилганида, у ҳеч қандай омонат олмаганини айтиб, молни беришдан бош тортди. Шунда Иёс айтганидек:\n– Ундай бўлса қозига шикоят қиламан, – деди. Бу сўзни эшитиши биланоқ омонатини қайтариб берди ва узр айтиб уни юпатиб ҳам қўйди. Шикоятчи Иёснинг ҳузурига қайтиб:\n– У омонатимни қайтариб берди, Аллоҳ сизни яхши мукофотлар билан мукофатласин, – деб миннатдорлик билдирди. Ваъдалишилган кунда ўзини омонатдор қилиб кўрсатиб юрган киши, бир қанча ҳаммоллар билан қозининг олдига келганида, Иёс ибн Муовия унинг кирдикорларини фош этиб шарманда қилди ва: “Сен қандай ҳам ёмон одам экансан, эй Аллоҳнинг душмани! Дунё топиш учун динни қопқон қилиб олибсан-а”, деб койиди”.\nИёс ибн Муовия шунчалик ўткир заковати, топқирлиги ва ҳозиржавоблигига қарамай, баъзида уни ҳужжат билан қониқтириб, чорасиз қолдирганлар ҳам бўлган. Бу ҳақдаги ҳикояни унинг ўзидан эшитамиз: “Мени биров мағлуб қила олмаган эди. Фақат бир киши бунга муваффақ бўлди. Бир куни Басрада қозихонада эдим, ҳузуримга бир гувоҳни олиб келишди. У фалон боғ фалончининг боғи эканига гувоҳлигини айтиб, боғнинг ҳудудини белгилаб берди. Мен унинг гувоҳлигини текшириб:\n– Боғнинг ичида қанча дарахти бор? – деб сўрадим. У бир оз жим ўтириб, сўнг шифтга қараб:\n– Муҳтарам қози, неча йилдан бери шу ерда қозилик қиласиз? – деди. Мен:\n– Фалон йилдан бери, – деб айтдим. У:\n– Унда айтинг-чи, шу шифтнинг вассажуфтлари нечта? – деди. Мен билмадим ва унга:\n– Сен ҳақсан, – деб, унинг гувоҳлигини қабул қилдим”.\nИёс ибн Муовия ёши етмиш олтига етганда бир туш кўрди. Тушида отаси билан ўзи от миниб, ёнма-ён борар, на отаси ва на ўзи ўтиб кетмай, баробар кетишаётган экан. Отаси етмиш олти ёшда вафот қилган эди. Шу куни Иёс ибн Муовия аҳлидан:\n– Бугун қандай кунлигини биласизми? – деб сўради. Улар:\n– Йўқ, – деб жавоб беришди. Иёс ибн Муовия:\n– Шу кеча отамнинг умрлари ниҳоясига етган, – деди ва тонгга етмай шу тунда вафот етди.\nҚози Иёсни Аллоҳ раҳматига олсин. Дарҳақиқат, у замонасининг заковат ва фаросатда ҳамда ҳақни билиш ва унга етишдаги нодир шахслардан бири эди.\nAvvalgi maqolaХотин ва онам: қандай йўл тутай? | Шайх Содиқ Самарқандий\nKeyingi maqola Сафарда ўқилмаган намознинг қазоси муқим ҳолида қандай ўқилади?


Damas ва Cobalt иштирокидаги ЙТҲда беш киши ҳалок бўлди - UzNews.uz\nDamas ва Cobalt иштирокидаги ЙТҲда беш киши ҳалок бўлди\nТўрт киши ҳодиса жойида, яна бир киши эса касалхонада вафот этган.\nИИВ ҳузуридаги тергов департаментининг хабарига кўра, 1 февраль куни тахминан соат 08:30да 19 ёшли Ш.Б. Cobalt русумли автомашинасида “Гулистон-Зарбдор” йўналиши бўйича ҳаракатланиб кетаётганида, бошқарувни йўқотиб, йўлнинг қарама-қарши йўналишига ўтиб кетган ва 21 ёшли С.М. бошқарувидаги Damas русумли автомашина билан тўқнашган.\nНатижада Damas ҳайдовчиси С.М., йўловчилари 55 ёшли Ш.А., 27 ёшли Д.Э., 28 ёшли М.С.лар ҳодиса содир бўлган жойда вафот этганлар. Яна 3 нафар шахс шифохонага ётқизилган. Шунингдек, 24 ёшли С.А. кўрсатилган тиббий ёрдамга қарамай, шифохонада вафот этган.\nМазкур ҳолат юзасидан Сирдарё вилояти ИИБ ҳузуридаги тергов бошқармаси томонидан ЎзР ЖКнинг 266-моддаси 3-қисми “а” банди (Одамлар ўлимига сабаб бўлган транспорт воситасини бошқарувчи шахс томонидан транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган. Дастлабки тергов ҳаракатлари давом эттирилмоқда.\nUzbekistan Airways Дубайга парвозлар сонини оширмоқда\n16 ноябрь, 14:25\n“Uzbekistan GTL” заводидаги тартибсизликнинг асосий сабаблари айтилди\n10 ноябрь, 09:22\n“Uzbekistan Airports”, "Uzbekistan Airways" рақобатни сунъий чеклаётгани айтилди\n6 октябрь, 09:08\nUzbekistan airways йўловчиларнинг қўл юклари билан боғлиқ чеклов киритди\n7 октябрь, 15:27\nUzbekistan Airways келгуси 6 ойлик рейслар жадвали асоссиз эканлигини маълум қилди\n14 октябрь, 14:19


Мирзиёев Ақтўбеда ёнганлар ҳақига дуо қилди - BBC O'zbek\nСурхондарёга борган Мирзиёев Ақтўбеда ўзбекистонликлар вафот этганидан чуқур қайғуда эканини айтиб, уларнинг яқинларига таъзия билдирди. Марҳумлар ҳақига дуо қилинди. Бу ҳақда Президент матбуот хизмати хабар берди.\nЎзбекистон масжидларида жума намозида ҳалок бўлганларнинг ҳақига Қуръон тиловат қилиниб, дуолар қилинди. Диний идора масъуллари ва Наманган вилоят ҳокими ҳалок бўлганларнинг уйларига бориб яқинларига ҳамдардлик билдирди. Шу вақтгача 32 кишининг шахси аниқланган.\nКун янгиликларини BBCUZBEK.COM нинг YouTube даги каналида томоша қилинг\nМирзо Улуғбек туман ҳокимияти 2018 йил туман бюджетини эълон қилди. Ўзбекистон тарихида илк марта бюджет маблағларини туман ҳокимиятлари мустақил тақсимлаш ҳуқуқи берилди. Юнусобод ҳокимияти ҳаржатлардан ортиб қолаётган 1 миллиард сўмни қандай сарфлаш борасида аҳолига мурожаат қилган.\nЎзбекистон Тожикистон учун темир йўл транзит ҳақини арзонлаштирди. Ўзбекистон ҳудудидан ўтадиган юк вагонлари учун транзит ҳақини 50 фоиз, нефть маҳсулотлари учун эса 30 фоиз арзонлаштиришга қарор қилинган.\nЎзбекистонда нима янгиликлар?


Бугун Олий Мажлис Сенатининг 23-ялпи мажлиси бўлиб ўтмоқда. Унда Ўзбекистон Республикаси Маданият вазири Бахтиёр Сайфуллаев ҳам иштирок этмоқда.\nМажлисда сенаторлар бир қанча масалалар қаторида “Меценатлик тўғрисида”ги Қонунни ҳам кўриб чиқдилар. Мазкур Қонун маданият ва санъатни, шунингдек, маданият ва санъат соҳасидаги илм-фанни, таълимни, маърифатни ҳамда бошқа фаолиятни ривожлантириш мақсадида ҳомийлик фаолиятини амалга ошириш чоғида юзага келадиган муносабатларни тартибга солади.\nШунингдек, меценатлик фаолияти маданият ва санъат соҳасидаги касбий фаолиятни қўллаб-қувватлаш, мамлакатимизнинг маданий мерос объектларини сақлаш, муҳофаза қилиш ва улардан фойдаланиш соҳасидаги давлат дастурларини ҳамда бошқа дастурларни, лойиҳаларни амалга оширишда иштирок этиш, маданият ва санъат соҳасидаги ёш истеъдодларни ва арбобларни қўллаб-қувватлаш, жисмоний ва юридик шахсларнинг ушбу соҳани ривожлантиришда иштирок этиши учун маънавий рағбатлантириш омилларини ҳамда бошқа омилларни кенгайтириш мақсадларини ҳам назарда тутади.\nҚонунга кўра, жисмоний ва юридик шахслар меценатлик фаолиятини ихтиёрийлик ҳамда бу фаолиятнинг мақсадларини эркин танлаш асосида монеликсиз амалга оширишга ҳақлидир. Меценатлар ва меценатлик кўмагини олувчилар меценатлик фаолиятининг субъектларидир. Ўзбекистон Республикасининг резидентлари ва норезидентлари меценатлар бўлиши мумкин.\nУшбу Қонуннинг қабул қилиниши меценатларни рағбатлантиришнинг қўшимча номоддий усулларини яратишга, шунингдек, молиявий активларни маданият ва санъатга фаолроқ жалб қилишни рағбатлантиришга хизмат қилади. Сенат мажлисида ушбу Қонун сенаторлар томонидан маъқулланди.\nБарча хостлар ..... 1706876


«ЖЧ–2018» саралаши: кейинги босқичга чиқа оламизми? » Скачать музыку бесплатно новинки музыки 2016-2017\n«ЖЧ–2018» саралаши: кейинги босқичга чиқа оламизми?\nКомментариев: 0 Просмотров: 227 Дата: 24-02-2016, 20:20 Кечадан Оcиё чемпионлари лигасининг гуруҳ босқичичи баҳслари бошланди. Айрим жамоалар аллақачон 1-тур учрашувларини ҳам ўтказиб бўлишди. Қитъамизнинг ушбу нуфузли мусобақасида Ўзбекистондан 4 та жамоа иштирок этмоқда. Шу боис юртимиз футбол ишқибозларининг диққат-эътибори мазкур мусобақага қаратилган десак янглишмаймиз. “Локомотив” Саудия Арабистонининг гранд жамоаларидан бири — “Ал-Иттиход” билан Тошкентда, “Бунёдкор” эса “Ан-Насср” билан сафарда дуранг ўйнади. Эртага яна икки клубимиз “Пахтакор” ва “Насаф” Саудия Арабистонининг “Ал-Ҳилол” ҳамда “Ал-Аҳли” жамоаларидан очко олишга ҳаракат қилишади. Ушбу баҳсларда ҳамюртларимизга омад ёр бўлишини тилаб қоламиз. Бундан ташқари, бугун оқшомда, яъни 23 февралдан 24 февралга футбол ишқибозларини яна икки ажойиб футбол спектакли кутиб турибди. Европа чемпионлари лигасининг нимчорак финал баҳслари давом эттирилади. Кеча мухлислар “Ювентус” —“Бавария” (2:2), “Арсенал”—“Барселона” ўртасидаги ажойиб ўйинларнинг шоҳиди бўлишди. Бугун Киевда “Динамо” Манчестернинг “Манчестер Сити” жамоасига қарши майдонга чиқса, “ПСВ Эйндховен” ўз майдонида Мадриднинг “Атлетико”сини қабул қилади. Хуллас, то 17 мартга қадар шиддатли курашларга, ҳаяжонли дақиқаларга бой ажойиб футбол учрашувлари оғушидамиз. Аммо мени шу тобда на ОЧЛ, на ЕЧЛ баҳслари қизиқтираётгани йўқ. Менинг ташвишим миллий терма жамоамизнинг жаҳон чемпионати саралашидаги иштироки билан боғлиқ. Сабаби роппа-роса 1 ойдан сўнг, яъни 24 март куни Ўзбекистон миллий МТЖ Тошкентда Филиппин, 29 март куни эса Манамада Баҳрайн миллий терма жамоалари билан ўйнайди. Гарчи “ЖЧ-2018” саралашининг сўнгги кетма-кет 5 ўйинида ғалаба қозонган, Самвел Бабаян терма жамоа бошқарувига келгандан сўнг бирор марта мағлубиятга учрамаган бўлсак-да, олдинда турган учрашувлар биз учун осон кечмаслигини, рақибларимиз ҳам анойи эмаслигини кўпчилигимиз ҳис қилиб турибмиз. Хавотирли жиҳати шундаки, терма жамоамиз сал қолса ушбу босқичдаёқ мундиал билан хайрлашиши мумкин эди. Бунгача ҳал қилувчи босқичга муаммосиз етиб боришга одатланганимиз “оқ бўрилар”га гуруҳ босқичининг дастлабки ўйинларида анча қийналди. Тўғри, бош жамоамиз кейинчалик ўйинини топиб олган бўлса-да, ЖЧ йўлидаги асосий рақибларга қарши кечадиган шиддатли кураш ҳали олдинда (аввал ўша босқичга етиб бориш керак). Саралаш турнирининг 3-босқичига 8 та гуруҳда 1-ўринни эгаллаганлар, шунингдек, энг яхши кўрсаткичга эга 4 та 2-ўрин соҳиблари чиқишида. Ўзбекистон иштирок этаётган “H” гуруҳида 2-ўрин учун кураш аллақачон йўққа чиққан. Сабаби айни пайтда 3-ўринда бораётган Филиппинда 7, Баҳрайнда эса 6 очко бор. Терма жамоамиз олдинданги ҳар икки ўйинда ютқазиб, улар эса навбатдаги баҳсларда 6 очко жамғарган тақдирда ҳам бизга ета олмайди. Демак, 2-ўриндан тушиб кетмаслигимиз аниқ. Эҳтимоллар назариясидан келиб чиқиб, бошқа натижаларни ҳам кўриб чиқсак. Ҳар икки ўйиндаги ғалаба Асосий рақибмиз ҳисобида бор-йўғи битта ўйин қолган бўлса, терма жамоамиз яна икки учрашувда майдонга тушади. Мазкур ҳар икки ўйинда эришиладиган ғалаба, шак-шубҳасиз, гуруҳда 1-ўринни олишимизни таъминлайди. Шунда рақибларимизнинг қандай натижа қайд этиши бизни умуман қизиқтирмайди. Бир ғалаба, бир дуранг Айни пайтда гуруҳда 1-ўринда турган КХДР термаси ҳисобида 16, Ўзбекистон МТЖда эса 15 очко бор. Шимолий кореяликлар яна битта ўйинда майдонга тушади: Филиппинга қарши кечадиган бу ўйинда уларнинг ғалаба қозониши эҳтимоли юқори. Вакилларимиз асосий рақибдан фарқли ўлароқ 2 учрашувда тўп суришади. Агар КХДР сўнги ўйинида ғалаба қозонса, биз бир ўйинда ютиб, иккинчисида мағлуб бўлсак, очколаримиз сони тенг бўлиб қолади — 19 тадан. Агар тўплар нисбатимиз яхшироқ бўлса, шу натижа билан ҳам бунга эришишимиз мумкин. Ҳозиргача рақиблар дарвозасига 18 та гол уриб, 7 та тўп ўтказиб юборганмиз. Шимолий Корея термасининг тўплар нисбати — 12:5. Табиийки, бу вариантни корейслар ҳам кўриб чиқишган ва сўнгги турда Филиппинга қарши имкон қадар голлар ёмғирини ёғдиришга ҳаракат қилишади. Бизникилар ҳам бунга жавоб чорасини кўриб қўйишлари мақсадга мувофиқ. Агар КХДР Филиппиндан енгилса, 1 ғалаба ва 1 дуранг гуруҳда сўзсиз биринчи бўлишимизни таъминлайди. Бизда 19 очко бўлади, шимоллик корейсларнинг натижаси (16 очко) ўзгармай қолади. Шунда ҳеч қандай тўплар нисбатини ҳисоблаб ўтирмаймиз. Бир ғалаба ва бир мағлубият Ҳисобимиздаги очко 18 та бўлади. Навбатдаги босқичга тўғридан-тўғри чиқишш учун КХДР—Филиппин баҳсида Мэнни Пакьяо ватандошларига мухлислик қилишимизга тўғри келади. Шу жойда гуруҳимида 2-ўрин учун интриганинг ўлгани қайсидир маънода зараримизга ишлаши мумкин. Зеро, Филиппин 9-турда Ўзбекистон, 10-турда эса КХДР термалари устидан ғалаба қозонган тақдирда ҳам кейинги босқичга чиқа олмайди. Бу эса мазкур учрашувларда уларнинг жон-жаҳди билан ўйнашини сўроқ остида қолдиради. Бу тахминку-я, аммо ҳақиқатга яқин гипотеза. Башарти Шимолий Корея термаси ушбу учрашувда ғалаба қозонса, гуруҳда иккинчи ўринда қолиб кетамиз. “ЖЧ-2018” саралашида курашни давом эттириш-эттирмаслигимиз эса бошқа гуруҳлардаги 2-ўринни эгаллайдиганлар тўплайдиган очколарга боғлиқ бўлади. Ҳозирча саралашдаги 8 та гуруҳ ичида энг яхши 2-ўрин эгаларидан бири (Сурия билан бирга, арабларда тўплар нисбати яхшироқ) бўлиб турибмиз. Гуруҳларда 2-ўринда бораётган жамоаларнинг натижалари Гуруҳлар МТЖ О ТН 2 та ғалаба 1 ғалаба, 1 мағлубият “A” гуруҳи БАА 13 22-3 +6 = 19 +4 = 19 “B” гуруҳи Иордания 13 12-2 +6 = 19 +4 = 19 “C” гуруҳи Гонгконг* 14* 13-3 +3 = 17* +0 = 14* “D” гуруҳи Уммон 11 10-5 +6 = 17 +4 = 19 “E” гуруҳи Сурия 15 20-6 +6 = 21 +4 = 19 “F” гуруҳи Ироқ** 8 10-4 +6 = 14 +4 = 19 “G” гуруҳи Қувайт*** 10 12-1 Қувайт алоҳида мавзу*** “H” гуруҳи Ўзбекистон 15 18-7 + 6= 21 +4= 19 *Ушбу жамоалар ичида фақатгина Гонгконг яна 1 та ўйин ўтказади (демак максимум 17 очко тўплаш мумкин). Қолган жамоалар эса яна 2 тадан учрашувда майдонга тушади. ** «F» гуруҳида қатнашиши кўзда тутилган Индонезия термаси ФИФА томонидан қўйилган тақиқ туфайли саралаш босқичидан дисквалификация қилинган. Шу боис бу гуруҳда 4та жамоа қолган. Натижада 2-ўрин соҳиблари рейтингини тузишда қолган гуруҳларда жамоаларнинг сўнгги ўринни эгаллайдиган иштирокчи билан ўйинлари ҳисобдан чиқариб ташланади. ***Қувайтнинг ҳисобида эса 3 та ўйин бор (гуруҳ босқичининг 8-туридаги Мьянма—Қувайт учрашуви ўтказилмаган). Лекин Қувайт масаласи ҳозиргача баҳслилигича қолмоқда. Мамлакат футбол ассоциацияси 2015 йилнинг октябрида ФИФА аъзолигидан вақтинча муддатга четлатган. Аммо Қувайт термаси “ЖЧ—2018” саралашидан чиқариб юбориш ҳақида ҳали қарор қабул қилинмаган. Агар у саралашдан чиқиб кетса нима бўлади-ю, қолса нима бўлиши қуйидаги мақолада батафсил ёритиб берилган. Кейинги ўйинларда бир ғалаба ва бир мағлубият қайд этсак, ҳал қилувчи босқичга чиқиш-чиқмаслигимиз ҳар қандай ҳолатда бошқа гуруҳлардаги вазиятга боғлиқ. Умид қиламизки, футболчиларимиз бизни юрак ҳовучлаб ўйинларни кузатишга, мундиал сари курашни давом эттиришимиз учун бошқаларнинг мағлубиятига илҳақ бўлишга мажбур қилишмайди. Ҳар икки ўйиндаги мағлубият Ушбу ҳолатда мундиалда иштирок этиш ҳақидаги орзуларимиз яна тўрт йилга орқага сурилади. Бунга шак-шубҳа бўлиши мумкин эмас. Юқоридаги ҳисоб-китоблардан мақсад нима: албатта терма жамоамизнинг навбатдаги муҳим ўйинларга муносиб тайёргарлик кўриши, футболчиларимизнинг гуруҳдаги вазиятимизга тўғри баҳо бериб, Филиппин ва Баҳрайнга қарши ўйинларда жон-жаҳди билан ҳаракат қилиши керакликларини уқтиришдан иборат. Ютаяпмиз, ишларимиз беш, Осиёнинг етакчиларидан биримиз ахир, дея хотиржамликка берилиш ярамайди. Менсимаслик қандай оқибатга олиб келишини саралашнинг ушбу босқичи аввалида бошимиздан ўтказдик. Ҳар дақиқа ғанимат. Атиги бир ой қолди. Бир ой-а! Бу кўз юмиб очгулик фурсат. Қимматли вақтни бой бериб, чапак чалию қолмайлик дейман. Сўзимни панду насиҳат, нималар қилиш, ўйинларга қандай тайёргарлик кўриш ҳақидаги маслаҳатлар билан якунлагим йўқ. Ўйлайманки, терма жамоамиз мутасаддилари ҳам, футболчиларимиз ҳам зиммаларидаги вазифани яхши билишади, масъулиятни чуқур ҳис қилишади. Мен шунчаки уларга вазиятни етказдим холос. Хулоса қилиш ўзларига тан. - деб хабар бермоқда Stadion.uz нашри.


Пайғамбаримиз мақтаган соҳа – Imom Buxoriy xalqaro ilmiy-tadqiqot markazi\nHome / МАҚОЛАЛАР / Пайғамбаримиз мақтаган соҳа\n16/01/2021\tМАҚОЛАЛАР 91 кўрилган\nҳам айтади, ҳам қайтади…”\nМеҳрибон Яратган Парвардигоримиз Аллоҳ таборака ва таолога беадад ҳамду санолар, Ҳазрати Пайғамбаримиз Жаноби Муҳаммад Мустафо Расулуллоҳ саллаллоҳу алайҳи васалламга беҳисоб салавоту саломларимиз бўлсин!\nРасулуллоҳ саллаллоҳу алайҳи ва саллам: “Икки неъмат борки, кўпчилик инсонлар унинг қадрига етмайдилар. Улар – сиҳат-саломатлик ва хотиржамликдир”, – дедилар» (Имом Бухорий ривоятлари).\nЧунки бу неъматлар бўлмаса, турмуш издан чиқади, яшаш қийинлашади. Узоққа бормайлик, бугунги дунёнинг манзарасидан хулоса чиқариб олайлик. Биргина кўзга кўринмас ўлат барчанинг ҳаловатини ўғирлади, ҳамманинг тинчини бузди. Шундай эмасми?\n…Тонг саҳар тинчлик-хотиржамликда уйғонишнинг ўзи бир неъмат эмасми?! Бобо-буви, ота-она, ака-ука, фарзандлар – оила даврасида нонушта қилишнинг файзини нима билан таққослаш мумкин?! Ишга, ўқишга отланаётганда, оила улуғларининг дуосини олиб кўчага чиқишнинг баракотини ҳаммамиз яхши биламиз.\nТинчлик-омонликда яшаш – бу жон, мол, уй-жой, ор-номус хавфсизлигига эга бўлиш демакдир. Минг-минг шукрларки, юртимизда булар барчасининг хавфсизлиги кафолатланган.\nДоно халқимиз “Бирни кўриб – фикр қил, бирни кўриб – шукр қил!” деб бежиз айтмаган. Телевизоримиз пультининг хоҳлаган тугмасини босиб, хоҳлаган телеканалга қўйсак, дунёнинг неча минглаб жойларида неча юз минглаб инсонлар тинчлик (!) излаб, сарсон-саргардон бўлаётганига гувоҳмиз…\nКунларнинг бирида машҳур рассом дунёдаги энг гўзал суратни чизишга қарор қилади ва саёҳатга отланади. Бир қишлоқдан ўтаётиб нуроний отахонга дуч келади ва ёнига бориб у кишидан: «Дунёдаги энг гўзал нарса нима?» – деб сўрайди. Отахон ҳеч иккиланмай: «ИМОН!» – деб жавоб беради.\nСўнгра бир гузар олдидан ўтаётиб, карнай-сунай садоларини эшитади ва тўпланиб турган оломон олдига бориб келиндан: «Сизнингча, дунёдаги энг гўзал нарса нима?» – деб сўрайди.\nРассом дунёдаги энг гўзал нарсалар – имон, муҳаббат ва тинчлик бўлса, буларнинг барчасини бир расмда қандай ифодалайман, дея ўйлай-ўйлай уйига қайтиб келади.\nУйига кириши билан дунёнинг энг гўзал манзараси қаршисида эканини англаб етади: болаларининг масум нигоҳларида имон, аёлининг кўзларида муҳаббат, уйида эса тинчлик ҳукм сурар, ҳаммаларининг танлари соғ-саломат эди.\nБулардан илҳом олган рассом дунёдаги энг гўзал нарсани чизишга киришади ва уни «Менинг уйим», деб номлайди.\nМўмин-мусулмонларимиз сизларни дунёдаги энг улуғ касб соҳиблари, муборак динимиз вафодорлари, ўз ишига фидойи инсонлар деб билади ва машаққатли меҳнатингизни юксак даражада қадрлайди. Айниқса, ҳозирги мураккаб пандемия шароитида чинакам халқпарвар-ватанпарвар бўлиб, майдонга чиқаётганингиз ҳар қандай таҳсин ва кўпдан-кўп тасанноларга муносибдир!\nБу машаққатли курашнинг олдинги сафларида туриб, ўз ҳаётини хавф-хатарга қўйиб, жасорат ва матонат намунасини кўрсатиб келаётган барча соҳа ходимларига яна бир бор чуқур миннатдорлик билдирамиз!\nМаълумки, 2020 йил ҳаммамиз учун ҳам мислсиз синов, айни вақтда янги тажриба орттириш йили бўлди. Ўз вақтида Раҳбариятимиз томонидан кўрилган чора-тадбирларимиз бугун ижобий натижа бераётганини алоҳида таъкидлаш лозим.\nЯкунланган йилда бутун дунёга коронавирус пандемияси тарқалиб, инсонлар ҳаётига катта хавф туғдирди. Юртимизда муҳтарам Президентимиз томонларидан кўрилган тезкор чора-тадбирлар, доно халқимизнинг чуқур тушуниши, кенг тафаккури ва ўзига хос сабр-тоқати билан бу офат Ҳақ таолонинг мадади ила жиловланиб, оммавий ёйилиб кетишининг олди олинди.\nТаъкидлаш керакки, COVID-19 балоси бошимизга тушган синовлар шароитида ваъзу иршодлар натижасида мўмин-мусулмонларимиз: “Эй, имон келтирганлар! Сабр ва намоз билан (Мендан) ёрдам сўрангиз! Албатта, Аллоҳ сабр қилувчилар билан биргадир” (Қуръони карим Бақара сураси 153 оят), деган илоҳий башоратга амал қилиб, тушкунликка берилмасдан, сабр ва тоат-ибодат ила ҳамжиҳатликнинг юксак намунасини кўрсатдилар. Бу йил карантин туфайли ибодатларини адо этишда юзага келган қийинчиликларни ҳам тўғри тушунмоқдалар. Бугунги қийинчиликлар албатта ўтиб кетиб, Худо хохласа, келгусида хурсандчилик кунларни бирга-бирга нишонлаймиз.\nЮртимизда коронавирус даврида муҳтарам Президентимиз томонларидан халқимиз саломатлигини, фуқароларимиз осойишталигини кўзлаган ҳолда бир қатор чора-тадбирлар қўлланди. Шуни алоҳида таъкидлаш лозимки, амалга оширилган ишларнинг самараси ўлароқ, аҳоли сонига нисбатан олинганда МДҲ давлатлари орасида касаллик тарқалишининг олдини олиш бўйича энг яхши кўрсаткич айнан бизнинг мамлакатимизга тўғри келди. Ҳақиқатан ҳам, соҳанинг етук экспертлари хулосасига кўра, Ўзбекистон ушбу пандемиядан энг кам талофат кўрган давлат сифатида чиқади, деб баҳоланмоқда.\nБу оғир синов даврида Ўзбекистон мусулмонлари идораси Уламолар Кенгаши томонидан мўмин-мусулмонлар учун бир қатор мурожаатлар ва баёнотлар эълон қилинди ҳамда уларнинг мазмун-моҳияти муҳтарам ва ҳурматли уламоларимиз ва динимиз пешволари томонларидан кенг ва батафсил тушунтирилди. Жумладан:\nкоронавирус инфекцияси тарқалишининг олдини олиш бўйича фатво эълон қилинди;\nмамлакат мусулмонларига карантин тартибларига қатъий амал қилиш тўғрисида мурожаат йўлланди;\nпандемия даврида дафн этиш маросимларини қандай ўтказиш бўйича тавсиялар берилди;\nимом-хатиблар томонидан касаллик тарқалишининг олдини олиш, аҳолининг эҳтиёжманд қатлами билан хайрия тадбирларини ташкил этиш йўналишидаги ишлар жадал олиб борилди;\n“Вабо инсонлар учун бир синов” номли китоб ва буклетлар нашр этилиб, кенг миқёсда тарқатилди.\nФазилатли инсонларнинг ижтимоий ҳимояга муҳтож кишиларни қўллаб-қувватлаш, хайрия маблағларини тўғри йўналтириш, қийин аҳволга тушган аҳолига кўмак бериш, оғир шароитдаги одамларни сабр-тоқатга чақириш, уларнинг кўнглини кўтаришдаги фидойиликлари ҳар қандай мақтовга лойиқдир! Зеро, Аллоҳ таоло Қуръони каримда: “Яхшиликнинг мукофоти – фақат яхшиликдир”, – деб хушхабар берган.\nҚайд этиш лозимки, синов кетидан синовлар бўлган – касаллик ва табиий офат оқибатларини бартараф этиш йўлида диний соҳамиз ходимлари иштирокида жонлиқлар сўйилиб, нажот сўраш намозлари адо этилгани, хатми Қуръонлар, дуою тазаррулар, истиғфорлару салавоти шарифлар айтилгани энг улуғвор ишлардан бўлганини алоҳида эътироф этишимиз керак.\nАллоҳ таборака ва таоло инсонларни синовли кунларда сабр ва қаноатли бўлишга даъват этиб, Қуръони каримда 94-сурасининг 5-6-ояти карималарида “Албатта, ҳар бир қийинчилик билан бирга енгиллик бордир”, – деб марҳамат қилади. Чиндан ҳам, ҳар қандай ташвиш ортида енгиллик борлигини COVID-19 касаллигидан соғайиб чиқаётган, табиий офатлар туфайли уй-жойидан айрилган, лекин давлатимиз ва эл-юртимизнинг ёрдами ила ўз ҳаётини янгитдан йўлга қўйиб олган минглаб ватандошларимиз қалбдан ҳис этмоқдалар…\nШубҳасиз, ҳар қандай машаққатни меҳнат ва матонат, сабру чидам билан мардона енгиб ўтишда диний соҳамиз ходимларининг панду насиҳатлари, ибратли ўгитлари ва эзгу ташаббуслари жуда ҳам катта таъсир кўрсатди.\nКарантиннинг энг-энг ашаддий қийин кунларида хам халқимизнинг саломатлигини ўйлаб, фаровонлигини кўзлаб давлатимиз, ҳукуматимиз чиқарган барча топшириқларини муқаддас динимиз равнақи, масжиду мадрасаларимиз ободлигини мўлжаллаб, мўмин-мусулмонларимизни манфаатлари учун батафсил етказишда кечаю-кундуз беғараз ва беминнат хизматлари билан, диний соҳамиздаги барча ходимларимизга ўзларининг бевосита кўмак ва улкан ёрдамлари билан фидокорона хизмат қилаётган Дин ишлари бўйича қўмитадан келаётган барча муҳим тавсияларни соҳамиз ходимларига онлайн ҳам, офлайн ҳам ўзларининг қимматбаҳо йўл-йўриқлари билан етказаётган Диний идорамиз раисларига нафақат мамлакатимиз халқи таҳсинлар айтди, балки халқаро даражада ҳам Ўзбекистон мусулмонлари идораси раиси, Муфтий ҳазратлари тан олиниб, “Дунёдаги энг нуфузли 500 мусулмон рўйхати”дан ўрин олдилар.\nКарантиннинг энг қийин пайтларида ҳам қаҳрамонона, жонини Жабборга бериб, 24 соатлаб, ҳафталаб тинмай, беминнат хизмат қилган барча Ватан ҳимоячиларимиз, шифокорларимиз, ҳуқуқ-тартибот ходимларидан сира ҳам қолишмасдан хизмат қилган диний соҳамиз ходимларини доно халқимиз ниҳоятда яхши билар экан… Таъкидлаш жоизки, халқимиз томонидан мана шундай улуғвор ишлари учун хали-халигача жуда ҳам кўп миннатдорликлар келиб тушмоқда. Жумладан, Ўзбекистон Республикаси Президентининг виртуал қабулхонаси орқали ҳам мамлакатимиз фуқаролари томонларидан алоҳида раҳматномалар ҳанузгача изҳор қилинмоқда. Айниқса, мана шундай самимий, чин дилдан ёзилган мактубларда Ўзбекистон мусулмонлари идораси раҳбарияти, хусусан Муфтий Усмонхон Алимов ҳазратларига алоҳида дил сўзлари битилган. Идорамизнинг барча ходимларидан халқимизнинг миннатдорлигини мўмин-мусулмонларимиздан кунда-кунаро келаётган ташаккуру раҳматномаларидан билиш мумкин.\nТаъкидлаш жоизки, муҳтарам ва ҳурматли фазилатли уламоларимизнинг ва диний соҳа ходимларининг меҳнатларини қадрлаш Янги Ўзбекистонда дин соҳаси ва имом-домлаларга берилаётган юксак эътиборнинг яна бир бор яққол намунасидир. Тараққиётимизнинг янги даврида муҳтарам Президентимиз бошчиликларида Ислом дини маърифатини кенг тараннум этиш, масжид-мадрасаларни обод этиш ва уламоларни, имом-домлаларни муносиб қадрлаш йўлида жуда ҳам катта ишлар амалга оширилаётганидан, албатта, ҳамманинг хабари бор.\nБугунги тарихий ўзгаришлар ва воқеаларни ҳаммамиз кўриб, эшитиб, бевосита гувоҳи бўлиб турибмиз… Буларнинг замирида Яратган Парвардигори оламнинг иродаси ила бир ёқадан бош чиқариб самарали меҳнат қилишимиз ҳамда Давлатимиз Раҳбари атрофида жипслашиб ёрқин келажак ва юксак тараққиёт сари дадил саъй-ҳаракатларимиз мужассамдир.\nЭътироф этиш керакки, жорий йилда кетма-кет келган синовларни мардона енгиб ўтишда диний соҳа вакиллари ҳам улкан ҳисса қўшмоқда. Айниқса, халқимиз орасида катта обрў-эътибор қозонган муҳтарам ва ҳурматли фазилатли уламоларимиз барчани сабр-бардошга, ўзаро меҳр-оқибатли, аҳил ва ҳамжиҳат бўлишга даъват этувчи ўзларининг таъсирчан сўзлари ва чиқишлари билан юртдошларимиз қалбида эртанги ёруғ кунларга катта ишонч туйғусини мустаҳкамлаганларига барча гувоҳ бўлди.\nДарҳақиқат, Ислом динининг эзгу таълимотларини кенг тараннум этиш ва Ҳақ таолонинг динига хизмат қилиш савоби улуғ амаллардан ҳисобланади. Аллоҳ таоло Қуръони каримда Ўз динига хизмат қилувчиларни шундай мадҳ этади: “Эй, имон келтирганлар! Агар сизлар Аллоҳга ёрдам берсангиз (динининг ривожи учун ҳаракат қилсангиз), У ҳам сизларга ёрдам берур ва қадамларингизни собит (барқарор) қилур” (Муҳаммад сураси 7-оят).\nЎзини жонини ҳам, оиласини саломатлигини ҳам Худога топшириб, ўта катта ва жиддий хавф-хатарни ҳам четга суриб, жонини ҳам, молини ҳам халқ учун фидо этган ҲАР БИР ИМОМ-ДОМЛАМИЗГА беҳисоб ташаккурлар айтамиз!\nЧуқур қайғу билан қайд этамизки, бу касаллик туфайли кўпгина юртдошларимиз қаторида етук уламоларимиз, тажрибали имом-домлаларимиз ва жонкуяр диний соҳа ходимларимиз ҳам бу дунёдан ўтдилар… Тўғри, бу ҳаётда ўрни ўзгармайдиганлар, албатта, йўқ… Лекин ўрнини ҳеч ким боса олмайдиганлар БОР! Улар қуйидагилардир. Бугун биз ўзларининг беназирликлари билан халқимиз қалбидан мустаҳкам жой олган қуйидаги дин хизматчилари – устозларни алоҳида эсга олишимиз лозим…\nАндижон вилояти Қўрғонтепа тумани “Дардоқ” жоме масжиди имом-ноиби Тўйчиев Ғайратжон домла;\nНаманган шаҳар “Ҳомиддин қори” жоме масжиди имом-ноиби Исмаилов Адҳамжон домла, “Абдураззоқ қори” жоме масжиди имом-ноиби Хожиев Аҳадхон домла;\nЖиззах вилояти Пахтакор тумани “Навбаҳор” масжиди имом ноиби Абдураҳмонов Қўчқор домла, Зарбдор туман “Кериз” масжиди имом-хатиби Ўтамуродов Қодирқул домла;\nСурхондарё вилояти Жарқўрғон тумани “Хўжа Абдул Варроқ ат-Термизий” масжиди имом хатиби Ҳасанов Шохназар домла, Денов тумани “Имом Бухорий” масжиди имом-хатиби Тошбоев Панжи домла;\nТошкент шаҳри Олмазор тумани “Тўхтабой” масжиди имом ноиби Баҳрамов Аҳмадуллоҳ домла, Шайхонтоҳур тумани “Баланд” масжиди имом ноиби Исмаилов Ҳабибуллоҳ домла, Бектемир тумани “Алибек” масжиди имом ноиби Ибрагимов Аҳмаджон домла, Яккасарой тумани “Ракат” масжиди собиқ имом-хатиблари, фахрий имомимиз, таниқли катта уламомиз Ҳамдамов Абдуллоҳ домла;\nҚорақалпоғистон Республикаси Қўнғирот тумани “Ҳаким Сулаймон” жоме масжиди имом ноиби Мамутов Муҳаммадали домла, Қозиёт ҳисобчиси Аметов Ремберген домла;\nБухоро вилояти собиқ бош имом-хатиблари Нуриллаев Мансуржон домла;\nСамарқанд шаҳар “Хўжа Зудмурод” жоме масжиди имом-хатиби Меликов Мустафоқул домла, “Абдуллоҳ ибн Аббос” жоме масжиди имом-хатиби Давронов Абдураҳмон домла, “Шоҳи Зинда” жоме масжиди имом-хатиби Исломов Нуриддинхон домла;\nТошкент вилояти бош имом-хатиби Турматов Хайрулло домла, Оққўрғон тумани “Эрбўта қози” масжиди имом ноиби Бойхонов Исмоилхон домла, Бекобод тумани “Туркман” жоме масжиди имом ноиби Эркаев Раҳмонберди домла;\nҚашқадарё вилояти Яккабоғ тумани “Эски қўрғон” масжиди имом-хатиби Исматиллаев Тоҳиржон домла;\nХоразм вилояти вакиллиги ҳуқуқшуноси Жуманиёзов Бахтиёржон домла;\nСирдарё вилояти Сардоба тумани “Пахтаобод” жоме масжиди собиқ имом-хатиби Суяров Абдураҳмон домла;\nФарғона вилояти Данғара тумани “Муҳаммадсаид хўжа” жоме масжиди имом-хатиби Аҳмедов Шерзоджон домла;\nТабаррук устоз Убайдулла домла Уватов, йирик муфассир Шайх Алоуддин Мансур ҳазратлари, забардаст олим Довудхон домла, мутасаввиф уламо Олимхон домла ва “Кўкалдош” мадрасасида узоқ йиллар самарали хизмат қилган Абдусалом домла каби устоз уламоларимиз бу фоний дунёдан боқий дунёга риҳлат этдилар, уларнинг охиратлари обод, жойлари жаннат бўлсин!\nМеҳрибон Парвардигоримиз бу қийин даврда машаққатли курашнинг олдинги сафларида туриб, ўз ҳаётини хавф-хатар остига қўйиб, жасорат ва матонат намунасини кўрсатган ва вафот этиб, шаҳидлик мақомига етишган мазкур уламоларимизнинг ётган жойларини кенг, нурли этиб, барча солиҳ амалларини ўзларига ҳамроҳ айлаган бўлсин! Илоҳим Ўзи рози бўлиб, Наим жаннатлари билан сийласин!\nЎз фаолиятининг маъно-мазмунини муборак динимиз, жонажон халқимизга, она-Ватанимизга сидқидилдан хизмат қилишда, деб билган бу фидойи инсонларимиздан улкан ва бой маънавий мерос қолди… Зикр этилган азиз инсонлар динимиз таълимотларини доимо тараннум этадиган, халқимизнинг қалби ва онги уйғоқ, ватанпарвар фарзандлари сифатида мамлакатимизда олиб борилаётган кенг кўламли ислоҳотларнинг доимий иштирокчиси ва тарғиботчиси эдилар… Уларнинг оилалари ва яқинларига, мухлисларига Ўзбекистон мусулмонлари идораси бутун халқимиз, мўмин-мусулмонларимиз номларидан эзгу дуоларни қилиб қолади…\nБир оддийгина кичик қўл соатида ҳам, уйимиздаги телевизорда ҳам, қўлимиздаги телефонимизда ҳам, энг катта компьютерда ҳам, энг охирги русум автомобилида ҳам, бир неча тонналик самолётда ҳам, Ер сайёрасидан кўтарилиб коинотга бориб-келаётган неча минг тонналик космик кемаларда шундай бир қисм, бўлакчалари бор-ки, у қисмларсиз мазкур “мўъжиза”лар ишлолмай қолади. Аслини олганда, у бўлак-қисмлар кўзга кўринмайди ҳам… Улар эътиборсиз-у, лекин уларсиз соат ва телевизор ҳам, телефон ва компьютер ҳам, автомобиль ва самолёт ҳам, ҳатто инсониятни лол қолдираётган баҳайбат космик кемаси ҳам ишламасдан қотиб қолади! “Мўъжиза”ларнинг энг каттаси ва энг улуғи бўлган Инсон организмида ҳам мана шундай “қисм-бўлаклар” мавжуд.\nҲар бир корхона-ташкилотларда ҳам ҳудди шу каби “қисм-бўлаклар”ни вазифасини адо этадиган одамлар, катта-кичик ходиму хизматчилари бор!!! Улар ўзларини ҳадеб билдиравермайдилар… Лекин ўз ишларини ниҳоятда чиройли ва намунали этиб, тўла-тўкис ва мукаммал қилиб, дину диёнат билан, ҳалолу пок, инсофу виждон билан бажарадилар. Шундай инсонларга ўзларини “кўрсатиш”ларини ё (ҳозир “мода”га айланиб қолган) интернетга “чиқиш”ларини таклиф этсангиз, ҳаммаларидан ягона жавоб эшитасиз. Ўзларини тортиб, уялиб, чуқур ҳаёжонланиб: “Худо билса, бўлди… Билса – балиқ, билмаса – Холиқ,” – деб қўядилар холос.\nМана шундай инсонлар бизнинг соҳамизда сон-саноқсиз даражада кўп! Лекин уларни машаққатли ва сермаҳсул меҳнатларини, беқиёс ва олижаноб хизматларини Яратганимиздан ташқари, раҳбарларимиз ҳам, доно халқимиз ҳам жуда яхши билади!\nЖаноби Пайғамбаримиз Расулуллоҳ саллаллоҳу алайҳи васаллам марҳамат қилдиларким: “Кимки Аллоҳ таоло йўлида бир кундуз ёки бир кеча чегара пойласа, унга бир ой кундузи (нафл) рўза тутиб, кечаси ибодат қилганлик савоби ёзилади. Кимики сарҳадни қўриқлаб турганда ҳалок бўлса, унга ҳам худди шундай ажру-савоб мукофоти бўлади ва шаҳидлик мақоми берилиб, барча фитналардан омонда бўлади” (Имом Насоий ривоятлари).\nЖаннатмакон юртимиз тинчлиги, муқаддас Ватанимиз равнақи, муборак динимиз ривожи ҳамда доно халқимиз саломатлиги ва фаровонлиги йўлида олиб бораётган фидокорона меҳнатларингизда улкан муваффақиятлар ато этишини Меҳрибон Парвардигоримиздан илтижо қилиб қоламиз!\nЎз аждодлари қўним топган ҳоки покларини, киндик қони тўкилган Ватанни ҳимоя қилиш, ўз она-юртини кўз қорачиғидай асраб-авайлаш – ўз оиласини, шаънини, ор-номусини, имон-эътиқодини ҳимоя қилишдир. Бу хусусда Жаноби Пайғамбаримиз саллаллоҳу алайҳи васаллам ҳадиси шарифларида: “Икки кўз эгасини дўзах оташи куйдирмас: бири – Аллоҳнинг азобидан қўрқиб йиғлаган кўз, иккинчиси – Аллоҳ йўлида қўриқчилик қилиб бедор бўлган кўз”, – дедилар (Имом Термизий ривоятлари).\nИлоҳо жаннатмакон юртимиз тинчлиги, муқаддас Ватанимиз равнақи, доно халқимиз саломатлиги ва фаровонлиги, динимиз камоли, масжиду-мадрасаларимиз ободлиги учун муҳтарам Юртбошимизни доно раҳбарликлари остида ҳукуматимиз, Диний идорамиз томонларидан оқилона олиб борилаётган хайрли, савобли ишларни амалга ошириш мақсадида вилоятларимиз раҳбарлари ҳамда шаҳар ва туман раҳбарларининг бошчиликларидаги меҳнаткаш халқимиз олиб борилаётган барча хайрли, яхши, савобли ишларда Аллоҳ таоло Ўзи мададкор бўлсин!\nУстозларимиз айтадилар: “Ҳаётдан киши олмаса таълим, ўргата олмас унга ҳеч бир муаллим”. Кундалик ҳаётимизда ниҳоятда эҳтиёт бўлишимиз лозим экан. Яна билиб-билмасдан Жаноби Пайғамбаримиз алайҳис саломнинг: «Икки неъмат борки, кўпчилик инсонлар унинг қадрига етмайдилар. Улар – сиҳат-саломатлик ва хотиржамликдир» деган муборак сўзларига қарши бўлиб қолмайлик!\nНОСИРУДДИН САМАРҚАНДИЙНИНГ “РИЁЗАТУЛ АХЛОҚ – АХЛОҚ ТАРБИЯСИДАГИ МАШАҚҚАТЛАР” АСАРИ\nИСЛОМ ОЛАМИНИНГ ДУРДОНАСИ\nИЛМ – ИККИ ДУНЁ САОДАТИДИР\nИнсон умри давомида турли билим ва кўникмаларга эга бўлади. Улар яхши ё ёмон, фойдали ё …\nҲАР ҚАРИЧ ТУПPOFИ МУҚАДДАС ЗАМИН


1. Ёшлар онги ва мафкуравий иммунитет\n2. Ҳиндистонни лол қолдирган ўзбек шахматчи\n3. Наманганда янги китоб савдо маркази очилди\n4. Маҳаллий дори воситалари нархи 8−44 фоизга арзонлашди\n5. Китоб дўкони фақат тижорат учун эмас\n6. МУЛЛА ҚИРҒИЗ МАДРАСАСИ\n7. Ўзбекистон Республикаси Марказий банкининг қиймати 10000 сўм бўлган пул белгиларини муомалага чиқариш тўғрисида\n8. Буюк Британия қироличаси оламдан ўтса нима бўлади?\n9. Бошқа давлатларга сиёсий босим ўтказишнинг асосий қуроли - Инсон ҳуқуқлари мавзуси\n10. Туркия дунёни ўзига жалб этмоқда!\nЙиллик 30 миллионга яқин турист билан Туркия туризми бугун дунёнинг энг ривожланган йўналишларидан бири экани барчага маълум. Аммо, мавжуд ҳолатда ҳам улар янги жиҳатларни кашф этиб, дунёни янада ўзларига тортишни режа қилишмоқда. “Туркия фақат қуёш, денгиз ва қумдан иборат эмас” деган шиор билан, маданий, диний, экологик, тиббий, тижорат туризми каби соҳалар ривожи учун давлат йирик сармоя киритмоқда, инфратузилмани ривожлантирмоқда.\n11. Жамиятимизда танқид ва ўзини ўзи танқид руҳини кучайтириш, афсуски, ОАВда ҳали тўла ўз ифодасини нега топмаяпти?\nҲаётимиздаги мавжуд муаммоларни, жойларда ташкил этилган Президентнинг Халқ қабулхоналари ва Виртуал қабулхонада аҳоли томонидан кўтарилаётган ўткир ва долзарб масалаларни, уларнинг сабаб ва омилларини очиб бериш, жамиятимизда танқид ва ўзини ўзи танқид руҳини кучайтириш, афсуски, оммавий ахборот воситалари фаолиятида ҳали тўла ўз ифодасини топмагани асосли танқид қилинди.\n12. Наманган шаҳар ҳокимлиги диққатига ёки Вужуд поклиги – руҳ енгиллиги\n13. Жиноятчиликка қарши ташвиқот\nАввало «Менинг маҳалламда жиноят содир бўлмаслиги керак» деган маънавият бурчаги ташкил этиб, ҳар бир жоме масжидининг энг кўринарли жойига илдик. Аввало баннерда тасвир этилган республикамизнинг шаъни, кўрки бўлган биноларни кўриб одамлар шундай ватанда яшаётганликларига шукрона келтиришлари керак.\n14. Сиёсатга хиёнат ёҳуд Ўзбекистоннинг иқтисодий равнақи учун таълимнинг устувор ўрни\nЖаҳоннинг 1000 университети рўйхатида Қозоғистоннинг 8 университети киритилган, ва уларнинг тўрттаси ҳатто энг юқори 500 университет сафига қўшилган. Афсуски, бу рўйхатда бизнинг университетларнинг бирортаси ҳам киритилмаган. Сўнги 70 йил давомида ҳалокатли зиддият ва урушдан азият чекаётган Фаластин Давлатининг битта университети жаҳоннинг энг яхши 1000 университети қаторида. Университетлар ректорлари бундай натижаларни қандай шарҳлай олар эканлар?\n15. Давлат хизматлари маркази: Биз бир ёшдамиз!


Нурсултон Назарбой Қозоғистонни дунёнинг энг кучли 30 мамлакати сафига олиб кириш режасидан воз кечмапти, Шавкат Мирзиё тутзорларни кенгайтираверадими? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n18:13 - Нурсултон Назарбой Қозоғистонни дунёнинг энг кучли 30 мамлакати сафига олиб кириш режасидан воз кечмапти, Шавкат Мирзиё тутзорларни кенгайтираверадими?\nҒарбнинг Россияга қарши киритган санкциялари ва нефтнинг нархи кескин тушиб кетиши туфайли, Россия билан яқин иқтисодий ҳамкорликда бўлган Қозоғистоннинг Ялпи Ички Маҳсулоти охирги 3 йилда сал кам икки бараварга тушиб кетди. Ўзбек профессорларидан кўп маош оладиган қозоқ дворниклари энди ўзбек профессорлари ва ҳатто Ўзбекистон сенаторлари билан бир хил маош оладиган ҳолга тушдилар. Киши бошига Ялпи Ички Маҳсулот ҳажми бўйича Қозоғистон Ўзбекистонда 8 баравар олдинда эди, энди бор-йўғи 4 баравар (!!) олдинда. Бундай вазиятда Нурсултон Назарбойнинг Қозоғистонни 2050 йилгача дунёнинг 30 та энг кучли мамлакати қаторига олиб чиқиш режаси нима бўлади?\nМаълумки, Нурсултон Назарбой бундай режасини айнан кризис бошланиши арафасида эълон қилган эди. Бугун у ўз режасини амалга ошириш устида иш давом этишини билдирди.\nНурсултон Назарбой бу ҳақда бугун Оқмола вилояти активи билан учрашувда гапирди. Бу ҳақда у шундай деди: “Учта кучли кризисни бошдан кечирсак ҳам, мамлакатнинг барқарорлигини сақлаб қолдик ва ривожланишни давом эттирмоқдамиз. Иқтисодий қийинчиликлардан ўтишга ёрдам берадиган миллий резерв яратдик. Энди олдимизда 30 та ривожланган мамлакатлар сафига кириш бўйича “Учинчи модернизация: глобал рақобатбардошлик” Мурожаатида кўрсатилган масалалар устида ишлаш турибди.”\nЭслатиш керакки, Қозоғистон Президенти ўзининг ҳар йили каби, бу йил бошида халққа қилган Мурожаатини тилга олиб ўтди. У бугунги нутқида ўша Мурожаатида айтилган режаларни амалга ошириш учун фаннинг янгиликлари ва инновацион технологияларни ишлатиш муҳимлигини ҳам урғулади.\n2050 йилгача Нурсултон Назарбой ҳаётда бўлмайди, шундай экан, у ҳозир шунчаки валдирайверади-да дейдиганлар бор бўлиши ҳам мумкин, дейди мухбиримиз. Аммо, аслида, бизнинг Президент ўтган жума куни Бухорога бориб тутзорларни кўпайтириш ҳақида гапириши валдираш бўлиб, Қозоғизстон Президентининг фан янгиликлари ва инновацион технологияларни ишлатиш ҳақида гапириши, энг камида, ҳурматга сазовордир.\nҚозоғистон ҳам демократияда узоқ бўлган давлат. Бундай давлатларда президентнинг оғзидан чиққан ҳар қандай сўзни турли даражадаги ҳокимлар буйруқ сифатида қабул қиладилар. Мана энди, Ўзбекистон бўйлаб тутзорларни кўпайтириш бошланади, қозоқ ҳокимлар эса, фан ютуқлари ва инновацион технологиялар ҳақида ўйлашади.


АҚШ Бразилияни НАТО билан ҳамкорликка таклиф қилади\n06 Avgust 13:40 / Published in Жаҳон\nАҚШ Бразилияни НАТО ҳамкорлигига таклиф қилади. Вашингтон, агар Хитой телекоммуникация компаниялари ўз ҳудудида 5G миллий мобил тармоқларидан фойдаланишни тақиқласа, мамлакатни ташкилотнинг глобал ҳамкори сифатида қўллаб-қувватлашини айтди.\nАҚШ ҳукумати Бразилияга НАТОнинг глобал ҳамкори мақомини олишда ёрдам таклиф қилди. Бу ҳақда пайшанба куни Folha de S.Paulo газетаси Жанубий Америка Мудофаа вазирлигидаги манбаларга таяниб хабар берди.\nГазетанинг таъкидлашича, бу таклиф пайшанба куни Бразилияда АҚШ президентининг миллий хавфсизлик бўйича ёрдамчиси Джейк Салливан ва Мудофаа вазири Валтер Соуза Брага Нето ўртасида бўлиб ўтган учрашувда берилган. Вашингтоннинг бундай қўллаб-қувватлаш шартларидан бири, газетанинг ёзишича, Хитой телекоммуникация компанияларининг Бразилиядаги бешинчи авлод (5G) миллий мобил тармоқларига киришини тақиқлашдир. Folha de S.Paulo сўзларига кўра, бу масалада Бразилия ҳарбийлари ўртасида якдиллик йуқ: Бразилия Президенти маъмуриятининг институционал (давлат) хавфсизлик кабинети раҳбари Августо Хелена ва унинг қўл остидагилар тақиқни қўллаб-қувватлайдилар. қўшинларнинг таъкидлашича, Хитойнинг Huawei ускунасидан фойдаланиш давомида «ҳеч қачон муаммога дуч келмаган».\nБразилиянинг НАТОнинг глобал ҳамкори мақомига эга бўлиши Бразилия армиясига кўпроқ дам олиш кунларида иттифоқчи мамлакатлардан қурол-яроғ сотиб олиш ва армия ходимлари учун ўқув дастурларида қатнашиш имконини беради. Бундан ташқари, бундай мақомга эга бўлган давлатлар, агар ҳарбий можаро юзага келса, унда НАТО тарафидан қатнашишга таклиф қилиниши мумкин, лекин рад этишга ҳақли, дейди газета. Ҳозирги вақтда ҳарбий иттифоқнинг глобал шериклик аъзолари Австралия, Афғонистон, Ироқ, Колумбия, Мўғулистон, Янги Зеландия, Покистон, Корея Республикаси ва Япония ҳисобланади, деб эслайди газета.\nЎтган йилнинг июн ойида АҚШнинг Бразилиядаги собиқ элчиси Тодд Чепман Folha de S.Paulo берган интервюсида, Америка Халқаро Тараққиёт Молия Корпорацияси 5G ускуналарини этказиб берувчини танлаш масаласидан бошлаб, Жанубий Америка штатида 5Gни ривожлантириш лойиҳасини молиялаштириши мумкинлигини айтди. Вашингтонда тижорат эмас, балки «миллий хавфсизлик масаласи» сифатида қаралади. Хусусан, дипломат таъкидлаганидек, Huawei-нинг ушбу бозорда асосий рақобатчилари бўлган швед Ericsson ва Финляндия Nokia Бразилиядаги лойиҳалари учун бундай маблағ олиши мумкин эди.\n2020 йил сентябр ойининг бошида Болсонаро 5G технологияларини ишлаб чиқиш тўғрисида шахсан қарор қабул қилишини эълон қилди. Ўша йилнинг июн ойи бошида у бу масала «миллий суверенитет, ахборот хавфсизлиги ва <…> ташқи сиёсат омили талабларини ҳисобга олган ҳолда» ҳал қилинишини айтганди. 2021 йил июл ойининг бошларида, бу масала Марказий разведка бошқармаси бошлиғи Уилям Бернснинг Бразилияга ташрифи чоғида муҳокама қилинган, уни Болсонаро қабул қилган, Folha de S.Paulo деб ёзмоқла\nTagged under: БРАЗИЛИЯ, ВАШИНГТОН, ШАРТЛАР, ШЕРИКЛИК


Хитойда 1 яшар боланинг тўхтаб қолган юрагини 30 дақиқада ишлатиб юборишди 18-10-2021, 22:11 | Zamin.uz\n12:40 / 08.03.2019\nБу воқеа Хитойнинг Гуандун вилояти Фошань шаҳрида содир бўлди. Бир аёл бананга тиқилиб қолган 1 яшар боласини касалхонага олиб келганди. Ўзининг айтишича, ўғилчасини дўкон айланишга олиб чиққан-у, йўл-йўлакай банан берган экан. Кўпроқ бериб қўйибди чоғи, бола тиқилиб қолган ва шунинг оқибатида юраги уришдан тўхтаган.\nКасалхонага келгач, боланинг томоқ қисмидан худди ўша тиқилиб қолган банан бўлагини олиб ташлашди. Аммо юрак урмасди. Беш нафар реаниматор врач навбати билан боланинг юрагини уқалай бошлашди. Бу амал 30 дақиқа давом этди. Умридан бор экан. Худонинг қудрати билан юрак ишлаб кетди ва чақалоқ ҳаётга қайтди.\n— Бу росмана мўъжиза, — дейди врачлардан бири. — Болани худо қайтиб берди! Энди умри жудаям узун бўлади…\nБироқ тиббиёт ходимлари бу болани уйига кузатиб қўйишга шошилишмаяпти. Айтишларича, мияга маълум муддат қон бормай турган. Шу нарса бола миясининг айрим қисмларига салбий таъсир кўрсатиши мумкин. Бу муаммони ҳам ижобий ҳал этгачгина, бемор уйига кетади.\nЯнгиликлар » Дунё » Хитойда 1 яшар боланинг тўхтаб қолган юрагини 30 дақиқада ишлатиб юборишди


Энергетика ислоҳ қилинса тараққиёт жадаллашади - zarnews.uz\nЭнергетика ислоҳ қилинса тараққиёт жадаллашади\nДавлатимиз раҳбари Парламентга мурожаат қилар экан, энергия ресурсларидан фойдаланиш самарадорлигини ошириш учун мамлакатимиз энергетика тизимини ислоҳ қилишимиз, бу борада аниқ стратегия ишлаб чиқишимиз лозимлигини айтиб ўтди.\nУшбу соҳа менга бегона бўлмагани боис яхши биламан: энергетика соҳасини ислоҳ қилиш нафақат аҳолига сифатли коммунал хизмат кўрсатиш, балки бутун иқтисодиёт, мамлакат тараққиётида энг муҳим омиллардан бири ҳисобланади.\nМурожаатда таъкидланганидек, бугун биргина электр тармоқлари эскириб кетгани учун 15-20 фоиз энергия тармоқнинг ўзида, истеъмолчиларга етиб бормасдан йўқ бўлиб кетмоқда. Яна қатор электр энергияси ишлаб чиқариш корхоналари эскириб кетгани туфайли катта миқдорда табиий газ сарфлаб, нисбатан оз миқдорда электр энергияси ишлаб чиқармоқда.\nБундан бир неча йил олдин хорижликлар Тошкентда минитехнологиялар кўргазмаси ўтказганди. Ўшанда замонавий, кичик ишлаб чиқариш цехларини кўздан кечирарканман, хорижликларга “Мана шу цехлар кўргазмасини вилоятларда ҳам ўтказинглар, қизиқиш жуда кучли“ деганимда берган жавоблари ҳеч эсдан чиқмайди. “Ахир вилоятларингизда узлуксиз электр энергияси йўқ-ку“, дейишганди. Яна бир мисол, 4-5 йил олдин раҳбарлардан бири туманда тадбикорлар билан учрашув ўтказиб, уларнинг муаммоларини сўради. Тадбиркорлар доимий электр энергияси кераклигини сўрашди. Чунки айтайлик, қолипли нон ишлаб чиқаришда агар электрда икки дақиқалик узилиш бўлса, барча маҳсулот яроқсиз бўлиб қолади.\nМана, нима учун соҳага давлат раҳбари эътибор қаратяпти? Бу соҳадаги муаммолар диққат марказимизда бўлса, уларга ечим топсак, тараққиётимиз ўйлаганимиздан жадалроқ кечади.\nвилоят уй-жой коммунал хизмат кўрсатиш бошқармаси ходими.\nТеглар: Энергетика электр


Муҳаммад Содиқ Муҳаммад Юсуф: «Иймонсизлик – жиноят манбаи» (1991) — www.ziyouz.uz\nБош саҳифа МатбуотҚайта қуриш даври матбуотиМуҳаммад Содиқ Муҳаммад Юсуф: «Иймонсизлик – жиноят манбаи» (1991)\nМуҳаммад Содиқ Муҳаммад Юсуф: «Иймонсизлик – жиноят манбаи» (1991)\nЧоп этилган 07.03.2017 21.01.2021 МуаллифZiyouz.uz\nСАВОЛ: Муфтий ҳазратлари, жиноятчилик чидаб бўлмас даражада авж олиб кетганлигидан халқнинг сабр косаси тўлди. Бу ҳақда дин раҳбарларининг фикри қандай? Жумҳуриятимиздаги аҳволни қандай баҳолайсиз?\nЖАВОБ: Бисмиллахир роҳманир роҳим! Фикрингизга юз фоиз қўшиламан. Ҳақиқатдан ҳам жиноятчилик ҳаддан зиёд авж олиб, халқнинг бошига катта мусибат тушиб қолди. Бу ҳақда диний идора раҳбарларининг фикри соғлом кишиларнинг фикрига мос. Биз ҳибсхоналарга бориб ўша ердаги кишиларга ваъз – насиҳат қилиб, саволларига жавоб бериш билан ҳам шуғулландик. Ҳозирги кунда уламоларимиз, имом-домлаларимиз маҳаллаларда, ҳибсхоналарда бўлиб тушунтириш, таълим-тарбия ишларини олиб бормоқдалар.\nКейинги пайтларда халқимиз бошига тушган қатор мусибатларнинг энг кучлиларидан бири – жиноятчилик ва унинг равнақи бўлмоқда. Бизнинг фикримизча, барча имкониятларни ишга солиб, бу балодан халқимизни қутқариб қолишда баҳамжиҳат ҳаракат қилмоғимиз даркор.\nСАВОЛ: Муҳаммад пайғамбаримизнинг ҳадисларида: «Бирор кишидан «одамлар бузилиб кетди», деган гапни эшитсангиз билингки, ўша одамнинг ўзи бузилгандир», дейилади. Бироқ шу кунларда ҳатто бева-бечораю, етим-есирларнинг ҳақидан ҳам қўрқмайдиган диёнатсиз одамлар кўпайиб кетди…\nЖАВОБ: Ҳақиқатдан, Пайғамбаримиз саллоллоҳу алайхи васалламнинг ҳадисларида шу маънодаги фикр собит бўлган. Бу дегани одамларнинг нотўғри йўлдан юрганини, бузилганини кўриб туриб индамай туриш керак, деган маънони бермайди. Ундан мақсад одамларнинг ўртасига таҳлика, ноумидлик соладиган, айбни бошқаларга тўнкаб, кишилар ўртасида нотўғри миш-мишлар кўтарадиган гапларни айтмаслик керак демакдир. Одамлар бузилди, замон бузилди, деган гапларни кўп такрорлайдиган, ривож топтирадиган кишиларнинг ўзига бир назар солинг-а! Улар бекорчи, қўлидан бир иш келмайдиган, турли миш-мишлар тарқатиб, халқ ичида парокандалик, тушкунлик, нотўғри тушунчаларнинг тарқалишига имкон туғдирадиган кимсалар бўлади. Унинг ўрнига, жиддият билан шу бузилган одамни тузатиб, айниган соҳани ислоҳ қилишга астойдил киришиш керак. Ана шунда ҳақиқий мўминлик вазифасини адо этган бўлади.\nМўминман, мусулмонман деган ҳар бир банда амри маъруф ва наҳи мункар қилмоқлиги даркор бўлади. Агар жамиятнинг баъзи бир аъзолари ёмонлик қилсалар-у, бошқалари уларга томошабин бўлиб турсалар, жамият аъзоларини Аллоҳ субҳонаҳу ва таоло умумий азобга қўйиши бир неча бор таъкидлаб айтилган. Пайғамбаримиз саалоллоҳу алайҳи васалламнинг ҳадисларидан бирида, сизлардан аввалги умматларнинг ҳалок бўлиш сабабларидан бири амри маъруф ва наҳи мункарни тарк қилганликларидадур, деб айтилади. Шунингдек, бани Исроил ҳалок бўлиш сабаби ҳам, улар амри маъруф ва наҳи мункар қилмаганликларидан бўлган деб айтадилар. Демак, жиноятчиликка қарши курашиш, кишиларни ёмон йўлдан сақлаб қолиш ҳаммамизнинг ишимиз бўлади. Пайғамбаримиз саллоллоҳу алайҳи вассалам марҳамат қилиб айтганларким: «Сизлардан ким бир ёмон ишни кўрса – қўли билан қайтарсин, қўли билан қайтаришга қодир бўлмаса – тили билан қайтарсин, бунга ҳам ҳозир бўлмаса – дили билан қайтарсин. Мана шу «дили билан» қайтариши имоннинг заифлигидандир». Бундан келиб чиқадики, ҳеч бўлмаганда, дилимиз билан жиноятчиликни инкор қилишимиз лозим. Биз ғоят ҳамжиҳат бўлиб ҳаракат қилганимиздагина жиноятчилик ва ножўя ҳолатларнинг олдини олиш, кўпчиликнинг ғамини ейиш ишларига ўтган бўламиз. Албатта, бева-бечора, етим-есирларнинг ҳақиқатдан қўрқмайдиган диёнатсизларга қарши шафқатсиз кураш олиб бориш керак.\nСАВОЛ: Тақсир, ўтган рамазон ийдида қилган ваъз – насиҳатингизда ўғри-талончиларга нисбатан кўриладиган диний чоралар ҳақида гапирган эдингиз, шундан сўнг «ўғрилар томонидан сизга турли дўқ-пўписалар, тажовузлар қилинганлиги» ҳақида миш-мишлар тарқалиб кетди…\nЖАВОБ: Тўғри, рамазон ийди намози жумҳуриятимиз ойнаи жаҳони орқали бутун Ўрта Осиё халқларига кўрсатилишини эътиборга олиб, шу улуғ байрам куни қилинган ваъз-насиҳатни ҳозирги куннинг учта энг катта муаммоси – зино, ароқхўрлик ва ўғрилик масаласига бағишлаган эдик. Унда ўғрилар ва ўғрилик тўғрисида Қуръони Карим оятлари, Пайғамбар алайҳиссалоту васаллам ҳадислари асосида сўз юритиб, жиноятчиларни бу жирканч йўлдан қайтариш ва уларга нисбатан Ислом дини қабул қилган чораларни баён этган эдик. Бу ваъз-насиҳат ҳалол одамларда яхши таассурот қолдирганлиги ҳаммага маълум. Бироқ ўғриларга қандай таъсир қилди, буни Аллоҳнинг ўзи билади. Ҳеч бўлмаса, улар қилаётган ишларининг нотўғри эканини, мусулмончиликка асло тўғри келмаслигини бир оз тушунган бўлсалар ажаб эмас.\nЛекин ғийбатчи, бўҳтончи, миш-мишчилар бу нарсадан ҳам ўз ғаразли мақсадлари йўлида фойдаланишга уриниб кўришди. Улар ўғриларнинг қўлини кесиш керак деган фатво чиқаргани учун жиноятчилар муфтийнинг қўлини, оёғини кесиб кетибди, уйига ўт қўйиб, ўғлини ўлдиришибди ва бошқа-бошқа гапларни ҳар тарафлама тарқатдилар; кишиларнинг орасига парокандалик солдилар, ноқулай ҳолат туғдирдилар. Ҳаттоки, менинг уйимга, ишхонамга узоқ-яқин жойлардан кишилар йиғлаб келиб, Худога шукр, бут экан, дейишгача етишишди. Улардан, нима бўлди, деб сўрасам, одамлар: «Ўғрилар муфтийнинг қўлларини кесибди», дейишди. Мана шу ўринда ҳам миш-миш ва бўҳтонлар ҳақидаги Ҳадиси шарифнинг нақадар муҳим ва зарур эканини кўрдингизми?\nСАВОЛ: Баъзи жамиятшунослар ўтмиш билан ҳозирги кунни таққослаб, жиноятчилик жумҳуриятимизга амалда четдан келтирилди, деган фикрни айтмоқдалар. Сизнингча, унинг келиб чиқиш манбалари нимада?\nЖАВОБ: Жамиятшуносларнинг бу фикрлари ҳаёт тажрибалари, баҳслар натижасидан келиб чиққандир. Биз эса бошқа кўпгина мусибатлар сингари жиноятчилик ҳам, аввало, динсизликдан, эътиқодсизликдан деб биламиз. Чунки 70 йилдан узоқ муддатда кишилар фақат ўз фойдасини кўзлайдиган, бандадан уялмайдиган, дўзахдан қўрқмайдиган, манман бўлиб ўсдилар. Бу мусибатнинг жабрини энди тортяпмиз.\nЛекин жиноятчиликнинг четдан келганлиги қисман тўғри. Чунки аввалги пайтда ўлкамизда ўғрилик деган нарса бўлмаган. Кишилар дўконларини, уйларини қулфлаш нималигини билишмаган. Бироқ миллий қўшилув; четдан келганларнинг «ўзига хос» тарбияси оқибатида мана шундай ҳолга тушиб қолдик. Рўзномаларимиз ўзга жумҳуриятлардан, фоҳишалар Тошкентга ва бошқа ерларга келиб, пул, мол орттириб кетишаётганини ёзишди. Шунингдек, ўғрилар, жиноятчилар ва қотиллар ҳам вақти-вақти билан шунақа сафарлар уюштириб туриши ҳаммага маълум. Улар келиб, махсус белгиланган жойларда жиноятлар, ўғриликлар қилишиб, яна келган жойларига хотиржам қайтиб кетаётирлар. Хуллас, бу муаммо кўп тарафдан мураккаблашиб кетган. Шунинг учун уни ҳаммамиз муолажа қилишимиз, даврлаш йўлини ўйлаб чиқишимиз керак.\nСABOЛ: Ҳар ҳолда инқилобдан илгари «Кишиларнинг молини ноҳақ ейишга ўч одамлар қиёмат куни дўзахга маҳкумдирлар», деган диний қоиданинг таъсири кучли бўлган. Ҳозирда босқинчилик билан бировнинг қонини тўкиб, молини талаган одамлар ҳам ўзини мусулмон санайди…\nЖАВОБ: Ҳақиқатдан, қиёмат кунига ишониш, Аллоҳнинг ҳисоб-китобидан қўрқиш кўпчилик кишиларни ёмон йўллардан тўсиб турадиган асосий нарса. Мана шу сезги йўқолганидан кейин, одамлар хоҳлаганини қиладиган бўлиб қолганлигини мана ўзимиз кўриб турибмиз. Аммо иймонли, Аллоҳга ишонган кишидан заррача ёмонлик чиқмайди. Негаки, улар ўнг елкаларидаги фаришта қилаётган яхши ишларини, чап елкаларидаги фаришта ёмон ишларини ёзиб боришига ишонишади.\nБосқинчилик қилиб, бировнинг қонини тўкиб, молини талаётган кишиларнинг ўзларини мусулмон деб санашларига келсак, бунга уларнинг асло ҳақлари йўқ. Ноҳақ одам ўлдирган кишига ҳеч вақтда мусулмончилик сифати берилмайди. Қуръони Каримда бир оят борким, «унинг жазоси жаҳаннам бўлади ва дўзахда абадий қолади ва гуноҳлари кечирилмайди» демакдир. Шунингдек, кишиларнинг молларини талаганларнинг ҳам, агар бу дунёдан тавбасиз ўтиб кетсалар, жойлари жаҳаннамдадир. Умуман, ўғрилик билан мусулмончилик, мўъминлик бир ерда жам бўла олмайдиган нарса. Лекин Аллоҳнинг раҳмати кенг, марҳамати улуғ. Олдиндан Аллоҳ йўл-йўриқларини билмай ўғрилик қилиб юришган бўлса-ю, ҳозир тавба қилишса, бу йўлларидан қайтишса, Аллоҳ барча қилган гуноҳларини кечиради. Ишончим комилки, кўпгина ёшларимиз динсизлик, жоҳиллик туфайли ўғрилик, босқинчилик нима эканини, унинг Исломда тутган ўрни қандайлигини билмай туриб, баъзи бировларнинг таъсирида жиноятчилик кўчасига кириб қолишган. Агар чиндан ҳам шундай бўлса, мана, энди билиш-тушуниш вақти келди. Астойдил тавба қилиб, тўғри йўлга кирсалар, иншооллоҳ ҳамма ишлари дуруст бўлур. Ҳатто улардан жуда яхши мўъминлар чиқиши, жамиятга фойдали кишилар бўлиши турган гап. Фурсатдан фойдаланиб, шундай адашиш оқибатида жиноятчилик йўлларига кириб қолган барча биродарларга мурожаат қилиб айтамизким, тавбанинг эшиги доим очиқ, тезда гуноҳ ишларини тарк этиб, бу ёмонликларини иккинчи қайтиб қилишмаса, Аллоҳ таоло албатта гуноҳларини кечади.\nСАВОЛ: Шу ўринда ҳадисларнинг «Аввалги пайғамбарларнинг сўзларидан одамларда қолгани: «Уялмасанг хоҳлаган ишингни қилавер!» – деган сўзларни шарҳлаб берсангиз.\nЖАВОБ: Бу аввалги саволингизнинг узвий давомидир. Одатда уламоларимиз бу ҳадиси шарифни «ҳаё иймоннинг бўлагидир» деган бобларда келтиришади. Мазкур ҳадисда иймоннинг етмишдан ортиқ бўлаги бор ва шуларнинг бири ҳаёдир, дейишади. Мана шу ҳадиси шариф шарҳида юқоридаги асарни ҳам келтиришади, ҳаё қилмасанг, уялмасанг, ҳоҳлаган ишингни қилавер, дегани иймонинг бўлмаса хоҳлаган ишингни қилавер, дегани. Иймони йўқ одам қиёматдан қўрқмайди, хоҳлаган ишини қилаверади. Бу фикр иймонсизлик жиноятчиликка олиб келишини тасдиқлайди.\nСАВОЛ: Сизнингча, ҳозирги пайтда кучсизланиб, чиқарган қонун-қоидаларининг аксарияти қоғозда қолиб кетаётган ҳукуматимизнинг жиноятчилар жиловини тортиб қўйишга қурби етармикан?\nЖАВОБ: Жиноятчилик ҳаддан ошиб кетганидан кейин турли идораларда, мажлисларда кўплаб қарорлар чиқарилди. Шу жумладан Совет Иттифоқи Олий кенгаши ўртоқ А. И. Лукянов бошчилигида қўмита ташкил қилди. Жумҳуриятларда ҳам Олий кенгаш раислари раҳбарлигида жиноятчиликка қарши кураш қўмиталари тузилди. Аммо барибир жиноятчилик камайгани йўқ. Давлатнинг халқ мол-мулкини, ҳаётини сақлаб қолишга қурби етиши жуда мушкул бўлиб қоляпти. Ҳар бир ҳукумат ҳокимиятга даъвоси бўлганидан кейин фуқароларнинг ҳаёти, обрўсини, молини ҳимоя қилиш жавобгарлигини бўйнига олиши шарт. Акс ҳолда у узрини айтиб, ўрнини бўшатиб қўйиши керак бўлади. Энг юқори раҳбардан тортиб, энг қуйидаги ҳодимгача бошлаган ишни охирига етказишни йўлга қўймоғи керак. Шундай қилинмаса, фуқаронинг ҳукуматга бўлган ишончи йўққа чиқади. Оқибати эса, ҳаммамизга маълум.\nСАВОЛ: Дейлик, тасодиф рўй бериб, давлатимиз жиноятчиликка қарши курашда диндан ёрдам сўраса, нима қилган бўлур эдингизлар?\nЖАВОБ: Албатта, Ислом таълимотларини йўлга қўярдик. Аввало кишиларни иймонга, ҳаромдан ўзини тийишга чақирардик. Одамларни бировнинг ҳақидан, бировга тажовуз, суиқасд қилишдан тўхтатиш учун атрофлича тушунтириш ишлари олиб борар эдик. Таълим-тарбия, руҳий, маънавий покланишни йўлга қўйганимиздан сўнг билиб туриб яна жиноятга қўл ураётганларга қарши қаттиқ жазоларни беришга ўтишимиз керак бўлади. Қўлга тушган ҳар бир жиноятчини халққа ошкор қилиб, бунга ва унга ўхшаганларга нисбатан нафрат қўзғатамиз. Жамиятнинг барча аъзолари бу ишда иштирок этиши лозим бўлади. Пайғамбаримиз Муҳаммад алайҳиссаломнинг вақтларида қамоқхона бўлмаган. Қуръон ояти билан тасдиқланган машҳур воқеа бор: уч киши мусулмонларнинг кўпчилигидан четда қолиб, гуноҳ иш қиладилар, шунда пайғамбаримиз: «Учовларига гапирилмайди», деб қўядилар. Шунда бутун жамият улардан юз ўгиради, ҳеч ким сўрашмайди, гаплашмайди, ҳатто бола-чақалари, қариндош-уруғлари ҳам шундай қилишади. Натижада улар кўзларига ер юзи тор бўлиб кетадиган даражада қаттиқ изтироб чекадилар ва Аллоҳга ёлвориб, тавба қиладилар.\nҲозирги кунда ҳам шу услубни қўллаётган мусулмон тоифалар бор. Шундайлардан бири «Аббозия» тоифаси аъзолари. Уларда гуноҳ иш қилган кишига ҳеч ким гапирмай қўяди, алоқани узади. Жомеъ масжиди жамоат ҳузурида гуноҳини тан олиб, ҳамманинг олдида тавба қилиб узр сўрагандан сўнггина у билан гаплаша бошлашади. Инсонни жиноятга, жиноятчиларга қарши руҳда тарбиялаганда қилинган ҳар бир иш жамият аъзоларига очиқ-ойдин етиб борганида ва жамият аъзолари жиноятчига нисбатан нафрат билан қарагандагина бу иш самарали бўлади. Шундан кейин ҳам яна жиноятчилик рўй бераверадиган бўлса, шариат қонунлари жумладан, қасос йўлга қўйилади. Қасос деганда жиноятчи бировга қандай зарар етказган бўлса, ундан ҳам худди шундай қилиб ўч олинади. Бу иш ошкора, ҳамма билган ҳолда амалга оширилади. Мисол учун бир кишининг жинояти собит бўлиб, қўлга тушди, дейлик. Уни фақат терговчи ё ҳакамнинг ўзи билса-ю, бошқалар билмаса, ундан пора олиниб, нотўғри ҳужжат тузилиб, жиноятчи тегишли жазосини тортмай қолиши ҳам мумкин. Бу ҳозирги кунда кенг тарқалган ҳол. Лекин жиноят қандай рўй берганидан ҳамма хабардор бўлса ва унга берилган жазо ҳам барчанинг кўз олдида ижро этилса, биринчидан, жиноятчи ножўя қилмишини қайта такрорламасликка ҳаракат қилади. Иккинчидан, шунга ўхшаган жиноятчилар халқнинг олдида шарманда бўлишига ва албатта қилган жинояти жазосиз қолмаслигига ишонгани учун бу ишлардан қайтади. Учинчидан, буни кўрган жамоа ичидаги одамлар ҳам воқеадан сабоқ олиб, ўзлари шу кўйга тушмасликка уринадилар. Бу услуб ҳозирги кунда қўлланмаётганлиги жиноятнинг кўпайишига, жиноятчиларнинг жазосиз қолишига сабаб бўлаётган омилларидан бири.\nҚурол ишлатиб одамларнинг жонига қавд қилиб ё қўрқитиб молини, пулини олаётган уюшган жиноятчиликни Ислом динида «муҳораба» деб аталади. Бу билан ушланган жиноятчилар бир қўли ва бир оёғини (ўнг қўли ва чап оёғини ёки чап қўли ва ўнг оёғини) кесиш билан жазоланади. Бу жазо кўпчилик кўрсин, ўрнак олсин, шояд бошқа такрорланмаса деган ниятда амалга оширилади.\nЭнди бировнинг молини билдирмасдан ўғирлаб кетиш ҳақида. Бу йўл билан ўғриланган мол белгиланган нисобга (вақт, шароит, кишиларнинг моддий фаровонлигини эътиборига олиб нисоб миқдори белгиланади) этган бўлса, ўғрининг қўли кесилади. Қуръони Карим оятига биноан шариатнинг ҳукми шундоқ. Қолган ҳолатларда эса қилган жиноятга қараб турли ҳукмлар чиқарилиши мумкин. Улардан бири «дия»дир. Масалан, бир одам ов чоғида ҳайвонни овламоқчи бўлиб ўқ отганида ўқ инсонга тегиб, у ҳалок бўлди, дейлик. Бундай ҳолатларда айбдор «дия» тўлайди. Ўзининг қурби етмаса, қариндош-уруғлари тўлайди. Бу ўша жиноятнинг олдини олмагани учун, жамиятга зарар етказадиган кишини тарбия қилганлари боис қариндош-уруғларига ҳам жазо бўлади. Кейинчалик ўз уруғларидан бундай одам чиқмаслигига қаттиқ уринишсин ва буларни кўрган бошкалар ҳам сабоқ олсин, деб шундай қилинади. Яна шуни ҳам айтиб ўтиш керакки, бу жазоларни амалга оширишда ўртага тушиш, пора бериш, бировни кечириб, иккинчисини жазолаш каби ишларга Исломда мутлақо йўл қўйилмайди. Пайғамбаримиз алайҳиссалом вақтларида бир аёл ўғирлик қилиб қўли кесилиши маълум бўлганидан сўнг унинг қабиласи аъзолари жуда ташвишга тушадилар. Ораларидан қўли кесиладиган одам чиқиши ўзларига ор деб биладилар ва восит ахтариб Усома ибн Зайд исмли саҳобадан: «Сиз пайғамбар алайҳиссаломнинг яхши кўрган кишиларидансиз. Сизнинг гапингизни бу зот қайтармайдилар. Орага тушиб, қабиламиздан ўғри бўлиб қўлга тушган аёлнинг қўлини кесмасликлари ҳақида гаплашиб беринг» деб илтимос қиладилар. Усома розиаллоҳу анҳу пайғамбар алайҳиссаломга бу гапни айтганларида, у киши ниҳоятда қаттиқ ғазабланадилар ва одамлар намозга туришганда: «Аллоҳга қасамки, агар Муҳаммаднинг қизи Фотима ўғрилик қилса ҳам, унинг қўлини албатта кесаман», деб айтадилар.\nШундай қатъият билан ҳар бир жиноятчи қилмишига яраша жазолаб борилганидагина жиноятчиликнинг йўлини тўсиш мумкин.\nБу гапларимдан сўнг муштарийларнинг кўз олдидан тўда-тўда қўли кесилган кишилар ўтиши мумкин. Чунки ҳозирги кунда ўғрилик қилмаган кишини кундузи чироқ ёқиб ҳам топиш қийин бўлиб қолди. Лекин шундай ҳукм чиқарилишининг ўзи кўплаб жиноятларнинг олдини олади. Бунга далил шуки, ўғрининг қўлини кесиш тўғрисидаги оят нозил бўлгандан сўнг, шунча даврдан бери атиги бир неча кишининг қўли кесилган холос. Юқорида зикр қилиб ўтилган аёл ва яна бир-икки кишининг қўли кесилганлиги тўғрисида ривоят бор, бироқ шу билан бутун жамиятда ўғрилик тугаган ва ҳеч ким бу ишни қилмай қўйган.\nШуни алоҳида таъкидлаш керакки, Ислом бир ҳукмни чиқаришдан олдин уни татбиқ қилишга кишиларни тайёрлайди, тушунтириш ишлари олиб борилади. Шу жиноятни қилмасликнинг турли йўлларини кўриб, у содир бўладиган сабабларнинг олдини олади. Бизнингча, Исломнинг мана шу қоидаларидан ўрнак олиб, жамиятимизда ҳам қатъият ва ошкоралик билан ҳар бир жиноятчининг қилмишига яраша одилона жазосини бериб бориш керак.\nСАВОЛ: Мамлакатимизда жиноятчиликнинг бу қадар кўпайиб кетганлиги сабабларини билиш ва унга барҳам бериш йўлларини аниқлаш мақсадида «Аччиқ аччиқни кесади» сарлавҳали баҳсли мақола эълон қилинган эди. Шу ҳақда мулоҳазаларингизни билдирсангиз…\nЖАВОБ: Мақолада кўтарилган масалаларга тўла-тўкис қўшиламан. Туркияда истиқомат қилаётган туркистонликлар Саудиядагига қараганда жуда оз. Саудия Арабистони ерларида Туркистондан қатағон йилларида ватанни ташлаб иймонини, динини сақлаш мақсадида кетиб қолган кишилар, уларнинг бола-чақалари истиқомат қилмоқдалар. Биз билан ўтган йилги ҳаж мавсумида қилган суҳбатларида улар: «Аллоҳга шукур, ҳалигача туркистонликлардан бирор киши жиноятга қўл уриб, бизни уятга қолдиргани йўқ», дейишди. Демак, халқимизнинг табиатида диндорлик, иймон бор, лекин ўғрилик жиноятчилик йўқ. У бизга четдан кириб келган.\nМақоладаги маъмурий идоралар зиммаларига юкланган масъулиятни ҳалол амалга оширмаётганликлари тўғрисида гаплар ҳам тўғри. Ҳатто аҳвол шу даражага бориб етдики, уларнинг ичида жиноятчилар билан шерик бўлган ва уларга ёрдам бериб турадиган шахслар кўпайиб кетди. Ҳатто улар халқнинг жиноятчиликка қарши уринишларини ҳам қайтарган ҳоллар мавжуд. Яқинда бўлиб ўтган бир воқеага кулишингизни ҳам, йиғлашингизни ҳам билмайиз. Танишларимиздан бирларининг қўшниси сафарга чи-қадиган бўлиб, уйларидан хабардор бўлиб туришни сўрабди. Улар кечаси хабар олай деб қарашса, қўшнининг уйида бегона одам изғиб юрган экан. Шунда қўшниларни чақиришибди. Бирлари эшикни, иккинчилари деразани, учинчилари яна бошқа жойни тўсиб ўғрини ушлашибди. Кейин мелисага сим қоқишса, нега бизни чақирмай, ўзларингизча ҳаракат қиласиз, деб дўқ-пўписалар қилишибди. Лекин одамлар бир неча бор илтимос қилишса ҳам, келишмабди. Сўнг тоқатлари тоқ бўлиб, ўзлари ўғрини мелисахонага олиб борибдилар. У ерда ҳам сўкиш эшитавергач, бир иложини қилиб ўғрини топширишибдию қутулганларига шукур қилиб «қочишиб»ди. Танишимиз эрталаб ишга кетаётса, кечқурун ўғри ёнидан ҳуштак чалиб ўтиб кетибди…\nБошқа мисол. Бир неча йил аввал ишчилар шаҳарчасида ўғрилар 80 ёшли онахонни вахшийларча ўлдириб, ўлимлик учун йиққан нарсаларини олиб кетишди. «Ҳуқуқни ҳимоя қилувчилар» марҳуманинг ногирон қизини олиб бориб, онангнинг беркитган тиллалари, молу дунёси қанча эди, айтасан, бўлмаса кунингни кўрсатамиз, деб дўқ уриб, сал бўлмаса қамаб қўяй дейишди. Ўша пайтдаги жумҳурият раҳбаридан бири шахсан аралашгандан сўнггина қисқа муддатда жиноятчилар қўлга олинди.\nЯна кўпинча «Жиноятни фалон муддатда очмасанг ўрнингни бўшатиб қўй ёки аризангни ёз!» – дегандек буйруқлар бўлиб туради. Бизнинг «шоввозлар» ҳам анойилардан эмас, бекорга бўшаб кетаверишмайди, дарров йўлини топишади. Мисол дейсизми? «Андижон – Ўш» йўлида рўй берган кўча ҳалокатида бир неча киши ўлди. Шунда бир раҳбар томонидан «айбдорни топмасанг бўшатаман» деган буйруқ чиқди. Бундан чўчиган «шоввозлар» маслаҳатни пишириб, эгаси Булоқбоши қишлоғидаги бозорга кириб кетган «Жигули»лардан бирини бўёғидан кўчириб, махсус халтачага солишди… Шундай қилиб оиласи билан бозорга келган бир оддий деҳқон бечорани қўлга олишди. Фақат диёнатли кишиларнинг елиб югуриши, гувоҳликларигина уни мусибатдан сақлаб қолди. Ҳақиқий айбдор эса бошқа жойдан чиқди.\n«Шоввоз»ларимиз жиноят пайини қирқишдан кўра, кўпроқ ҳисоботлар тайёрлаш билан оворалар. Баъзида режа бажариш учун бирорта қўлга тушган бечорароққа енгиллик беришни ваъда бериб, уни бир қатор очилмай қолган жиноятларни ҳам ўз бўйнига олишга рози қилишади. Ҳатто икки қамоқхона раҳбарлари ўша ерда ётган ўғриларга кийим-бош бериб, уларни ўғрилик-қароқчиликка чорлаб ва яна қайтариб қаматиб қўйган ҳоллари тўғрисида ҳам эшитганларимиз бор. Бундай ҳолатда халқ ва давлат мулкини ўғирлаш, талон-тарож қилиш ищлари авж олиши турган гап. Лекин шуни ҳам айтиш керакки, ҳуқуқни ҳимоя қилишга масъул идораларнинг ходимларига ҳам осон эмас. Маошлари ниҳоятда оз, қурол аслаҳалари, ишлатадиган асбоблари ўғри-қароқчиларникига қараганда анча орқада қолган. Ҳозир жиноятчиларда ҳаво телефўнлари бор. Мелисада эса йўқ ва ҳоказолар.\nЯқинда бўлиб ўтган жумҳуриятимиз Олий кенгашида қабул қилинган ижобий қонунлар мелиса ходямларини янги куч-ғайрат, ўз касбларига садоқат билан енг шимариб астойдил ишга киришишга ундайди, деган умидларимиз бор. Ички ишлар вазирлигининг янги раҳбарияти бир қа-тор эзгу ишларни амалга оширишяптики, бў ҳам кела-жакка умид билан қарашга ундайди. Вазирлик ташқаридан келган «устоз»лардан ҳам халос бўлиб, эркин нафас ола бошлади десак, хато бўлмайди. Энди астойдил бел боглаб ишлаш керак, холос.\nҚамоқхоналар ҳозирги кунда жиноятчини ёмон йўлдан қайтарадиган, уни тўғрилик сари йўллайдиган жой эмас, балки тажрибасиз, ёш, инсонийлигини унча йўқотмаган баъзи бир кишиларни янада бешафқат, жиноятга ўч, инсониятга қарши ишларни ўтказишга тайёрлайдиган масканларга айланиб қолди: У ердан келиб чиқаётган ноқулайликлар жамиятимизга катта путур етказмоқда.\nЖиноятчилик ва унга қарши кураш ҳақида фикрлашиб ўтириб ССЖИ ички ишлар вазири (собиқ) Вадим Викторович Бакатинга: «Нима қиляпсиз ўзи? Ҳаммаёқни жиноятчи босиб кетди-ку! Одамларга насиҳат қилинглар дейсиз, фақат насиҳат билан иш битмайди-ку, ахир», десам, у: «Э муфтий ҳазрат, дард кўп, «инсонпарварлар» жонга тегди. Ҳатто қамоқхоналарнинг эшик-дераза панжалари ҳам олиб ташлансин», демоқдалар. Уларнинг айтганини қилсак, эртасигаёқ ўша хонада ётганлардан биттаси ҳам қолмай қочиб кетишади. «Инсонпарварлик қиламиз», деб сон-саноқсиз жиноятчилар афв этилиб, чиқариб юборилди. Энди уларни яна тўплаб қамоқхоналарга олиб келгунимизча она сутимиз оғзимиздан келади», – деб жавоб берганди. Хуллас, инсонпарварлик ҳақиқий инсонга қилинади. Жиноятчиларни ўз биродарлари инсонга, инсониятга, жамиятга қарши қилган жинояти учун жазолаш керак. Жазони ўтаб, тавба қилиб инсонийликка қайтишса, марҳамат, хоҳлаганича инсонпарварликдан баҳраманд бўлишсин.\nСABOЛ: Муштарийларимизга истакларингиз.\nЖАВОБ: Муштарийларнинг барчаларини Яратганнинг ўзи паноҳида сакласин, иймон, умрбоқийлик ва бахт-саодат ато этсин. Ҳаммамизни Аллоҳ таолонинг ўзи тўғри йўлга бошласин, жиноятчилик йўлига кириб қолганларга ҳам инсоф берсин, уларни ҳам ҳидоятга бошласин.\n«Муштум» журнали, 1991 йил, январь.\n← Аввалги Аввалги Абазин мақоллари (84 та)\nКейинги → Кейинги: Туркманистон ва Ўзбекистон ўртасида Стратегик шерикчилик тўғрисида шартнома имзоланди


28 Апрель 17:43\n«Дастуримизнинг энг катта йўналишларидан бири - ёшлардир. Ёшлар учун алоҳида лойиҳалар мавжуд. 160 минг нафар ёшлар «Ёшлар амалиёти», «Биринчи иш ўрни» лойиҳалари, 400 ойлик ҳисоб-китоб кўрсаткичи миқдорида грантлар билан қамраб олинади. Бу ишламоқчи бўлган ёшлар учун катта имконият», - деди Бош вазир ўринбосари Марказий коммуникациялар хизматида ўтказилган матбуот анжуманида.\nУнга кўра, Қозоғистонда 700 га яқин коллеж бор. Ушбу коллежларда 100 та кичик корхона очилади, бу эса талабаларга тажриба орттириш имконини беради. Бундан ташқари, 103 та Карьера марказлари ташкил этилади.\nХизматда ҳалок бўлган ва ногирон бўлиб қолган ҳарбийларнинг фарзандлари исталган олий ўқув юртида бепул ўқийди